title: Salomo

text: Heprealaisen Raamatun ja Septuagintan kertomukset Salomosta ovat erilaiset. Yhdessä voi olla Salomoa koskevia väitteitä tai tarinankäänteitä, jotka toisesta puuttuvat, eikä ole aina selvää kumpi on alkuperäinen versio. Esimerkiksi kertomuksessa Salomon tuomiosta, toisen, kuolleen lapsen rooli on Septuagintassa suurempi kuin masoreettisessa tekstissä, mikä saattaa vaikuttaa lukijan käsitykseen Salomosta.


title: Salomo

text: Raamatullinen arkeologia alkoi kehittyä 1800-luvun puolivälissä, ja kiinnostus on kohdistunut myös Salomon tutkimiseen, etenkin koska hänen kerrotaan rakennuttaneen paljon palatseja, kaupunkeja, muureja ja talleja. Aluksi löydettiinkin paljon raunioita, jotka yhdistettiin Salomoon ja hänen valtakauteensa. Näitä löytöjä olivat esimerkiksi hevostalli Megiddossa, kuparikaivokset Timnassa, satama Ezion-Geberissä ja kaupunginmuurit Hazorissa ja muissa kaupungeissa. Löytöjä pidettiin aluksi Salomon historiallisuuden todisteina sekä osoituksena siitä, että hänen valtakautensa oli suuren muutoksen aikaa muinaisessa Israelissa, jolloin valtakunta suojattiin hyökkääjiltä, muutettiin kaupungistuneeksi, järjestäytyneeksi ja teknisesti taitavaksi, ja jolloin sen ulkomaansuhteet, kauppa ja muu kansainvälinen vaihto kehittyivät. Sittemmin kaikki Salomoon yhdistetyt löydöt on ajoitettu kuuluviksi muihin ajanjaksoihin, eikä mitään niistä enää pystytä luotettavasti yhdistämään Salomoon. Edes Salomon temppelistä ei ole arkeologisia todisteita. Jotkut arkeologit jatkavat todisteiden etsimistä siinä uskossa, että jäänteitä ei vain ole osattu etsiä oikeista paikoista. Toisten tutkijoiden mukaan todisteiden puute osoittaa, että Salomoa ei ole koskaan ollut olemassa, tai että kuvaukset hänen kuningaskunnastaan ovat vahvasti liioiteltuja ja että Salomo olikin pelkkä vähäinen heimopäällikkö kauan ennen kuin Jerusalemista tuli merkittävä keskus.


title: Nansen-passi

text: Nansen-passi oli Kansainliiton antama pakolaispassi. Nansen-passin kehitti norjalainen naparetkeilijä Fridtjof Nansen.


title: Nansen-passi

text: Nansenin passi liittyy Venäjän vallankumoukseen, jonka jälkeen vuosina 1918–1938 kotimaastaan pakeni kommunistihallinnon pelossa 1,4 miljoonaa venäläistä. Heidän tarkoituksenaan oli jättäytyä Venäjän naapurimaihin ja odotella tilanteen mahdollista selkiytymistä Venäjällä. Niin ei käynyt, vaan Venäjä sulki lähteneiltä paluutien vuonna 1923.


title: Nansen-passi

text: Tilanne oli pakolaisten kannalta huono erityisesti Konstantinopolissa (nykyinen Istanbul), jossa sinnitteli satatuhatta pakolaista. Kansainliitto perusti pakolaisten auttamiseksi vuonna 1921 Nansenin kansainvälisen pakolaistoimiston, jonka johtoon tuli norjalainen tutkimusmatkailija Fridtjof Nansen. Pakolaiskomissio auttoi noin puolta miljoonaa pakolaista palaamaan kotiin, mutta leireille jäi vielä suuret määrät venäläisiä, jotka tuskin koskaan palasivat kotiin.


title: Nansen-passi

text: Ongelman ratkaisemiseksi luotiin Nansenin passi. Sen avulla pakolainen saattoi todistaa henkilöllisyytensä, joten pääsy eri maihin helpottui.


title: Nansen-passi

text: Nansen-passista tuli menestys, ja 1920-luvulla venäläiset pakolaispatoumat Saksassa, Puolassa ja Turkissa olivat purkautuneet länteen. Yksin Ranska otti vastaan yli 400 000 venäläistä paikkaamaan työvoimapulaansa.


title: Nansen-passi

text: Vuonna 1933 Nansenin passin saanti laajennettiin myös armenialaisille, assyrialaisille ja turkkilaisille pakolaisille


title: Nansen-passi

text: Nansenin kuoleman jälkeen 1930 passin myöntäminen siirtyi Nansenin kansainväliselle pakolaistoimistolle, joka toimi Kansainliiton alaisuudessa.


title: Nansen-passi

text: Nansenin kansainvälinen pakolaistoimisto suljettiin vuonna 1938, jonka jälkeen passin myöntäminen siirtyi Kansanliiton pakolaisasiain päävaltuutettun toimistolle, jonka toimisto sijaitsi Lontoossa.


title: Nansen-passi

text: Yhdistyneiden Kansakuntien aikana solmittiin vuonna 1951 pakolaisten oikeusasemaa koskeva yleissopimus. Sen mukaan valtio, joka on ottanut vastaan pakolaisia, myöntää pakolaisille erityisen matkustusasiakirjan, joka nykyisin vastaa Nansenin passia.


title: H-II

text:
H-II tai H-2 on Japanin avaruusjärjestön (JAXA) kehittämä suuri kantoraketti, jonka valmistaja on "Mitsubishi". Moottoreiden valmistukseen osallistuu myös amerikkalainen ATK Thiokol. Ensimmäisen version huono luotettavuus lopetti pian sen käytön. Uusin versio on H-IIA, sen erot H-II:een ovat teknisesti vähäisiä,
mutta raketin luotettavuutta on pyritty nostamaan merkittävästi. H-2-raketin laukaisutorni on JAXAn Tanegashiman avaruuskeskuksessa.


title: H-II

text: 3-vaiheinen kantoraketti


title: H-II

text: Seitsemän laukaisua tehtiin 3. helmikuuta 1994 - 15. marraskuuta 1999; niistä kaksi epäonnistui. Laukaisun hinta oli 190 miljoonaa dollaria 1990-luvulla. H-IIA käytettiin ensimmäisen kerran 29. elokuuta 2001, mutta sen käyttö on ollut harvaa ja laukaisu 29. marraskuuta 2003 epäonnistui. Tällöin Japani menetti kaksi tiedustelusatelliittia. Seuraava laukaisu 26. helmikuuta 2005 onnistui (MTSAT-1R).


title: H-II

text: Ensimmäinen maan radan ulkopuolinen laukaisu oli 14. syyskuuta 2007 laukaistu SELENE-kuuluotain. Ensimmäinen H-IIA:n ulkomainen hyötykuorma oli australialainen FedSat-1 vuonna 2002.


title: H-II

text: Tammikuuhun 2009 mennessä 14 laukaisua 15:stä oli onnistunutta.


title: H-II

text: Suuremman hyötykuorman H-IIB perustuu H-IIA-rakettiperheeseen. H-IIB käyttää kahta LE-7A moottoria ensimmäisessä vaiheessa H-IIA:n yhden sijaan. Ensimmäinen H-IIB:n laukaisu tapahtui 10. syyskuuta 2009.H-IIA:sta on neljä eri versiota kiinteän polttoaineen apurakettien määrän mukaan: H2A202, H2A2022, H2A2024 ja H2A204.


title: Foo Fighters

text: Foo Fighters on Dave Grohlin, Nirvana-yhtyeen entisen rumpalin, vuonna 1994 perustama rockyhtye. Yhtyeen nimi tulee toisen maailmansodan aikaisista ”foo-hävittäjistä”. Aluksi se oli Grohlin sooloprojekti, mutta ensimmäisen albumin, "Foo Fightersin", ilmestyttyä vuonna 1995 hän kokosi ympärilleen yhtyeen, johon kuuluivat basisti Nate Mendel, rumpali William Goldsmith sekä Nirvanankin keikkakitaristina toiminut Pat Smear. Goldsmith jätti yhtyeen toisen albumin, "The Colour and the Shapen" (1997), nauhoitusvaiheessa, joten Grohl joutui itse nauhoittamaan uudelleen suurimman osan rumpuraidoista. Pian Goldsmithin jälkeen lähti myös kitaristi Smear. Heidän tilalleen tulivat Taylor Hawkins ja Franz Stahl, joskin Stahl erotettiin yhtyeestä ennen kolmannen albumin, "There Is Nothing Left to Losen" (1999), nauhoituksia.


title: Foo Fighters

text: Stahlin erottamisen jälkeen yhtye jatkoi soittamista kolmistaan "There Is Nothing Left to Lose" -albumin valmistumiseen asti, jolloin Chris Shiflett liittyi yhtyeeseen soolokitaristiksi. Yhtyeen neljäs levy, "One by One", julkaistiin vuonna 2002. Vuonna 2005 ilmestyi seuraava, kaksiosainen levy, nimeltään "In Your Honor", joista toinen sisälsi akustisia kappaleita ja toinen hieman raskaampaa materiaalia. Vuonna 2007 ilmestyi Foo Fightersin seuraava levy, "Echoes, Silence, Patience & Grace". Vuonna 2010 julkistettiin tieto Smearin paluusta yhtyeen viralliseen kokoonpanoon – hän oli ollut yhtyeessä epävirallisena keikkakitaristina vuosina 2006–2009. Yhtyeen viimeisin albumi, "Sonic Highways", julkaistiin vuonna 2014.


title: Foo Fighters

text: Ennen yhtyeen seitsemättä albumia kaikki sen kuusi albumia ovat olleet ehdolla Grammy-palkinnon saajiksi parhaasta rock-albumista. Kyseisen palkinnon yhtye on voittanut neljä kertaa. Foo Fighters on myös julkaissut vuonna 2009 kokoelmalevyn "Greatest Hits", joka sisältää vanhojen kappaleiden lisäksi myös kaksi uutta kappaletta, ”Wheels” ja ”Word Forward”.


title: Foo Fighters

text: Yhtyeen musiikilliset esikuvat ovat muun muassa Queen, Cheap Trick, Ramones, Dead Kennedys ja The Who. Yhtyeellä on myös vaikutteita myös heavy metal -yhtyeiltä, minkä vuoksi yhtyeen joissakin kappaleissa esiintyy heavy metal -riffejä.


title: Foo Fighters

text: Yhtyeen tunnetuimmat kappaleet ovat ”Big Me”, ”Monkey Wrench”, ”Everlong”, ”Learn to Fly”, ”All My Life”, ”Times Like These”, ”Best of You”, ”The Pretender”, ”Rope” ja ”Walk”.


title: Foo Fighters

text: Dave Grohl tuli tutuksi grunge-yhtye Nirvanan rumpalina vuosina 1991–1994, jolloin yhtye oli suosituimmillaan, varsinkin toisen albumin "Nevermindin" aikoihin. Yhtye hajosi vuonna 1994, kun yhtyeen keulahahmo, laulaja-kitaristi Kurt Cobain, teki itsemurhan. Grohl oli viikkokaupalla terapiassa ystävänsä takia, mutta toipui nopeasti. Alun perin oli tarkoitus, että Grohl ja Nirvanan basisti Krist Novoselic perustaisivat uuden yhtyeen, mutta he ajattelivat, että media ja Nirvana-fanit pitäisivät sitä jonkinlaisena huonona Nirvana-kopiona, joten Novoselic päätti jäädä sivuun.


title: Foo Fighters

text: Vuonna 1994 Dave Grohl aloitti sooloprojektin ja levytti vuosina 1994–1995 albumin "Foo Fighters", jossa hän soitti kaikki basso-, rumpu- ja kitararaidat lukuun ottamatta kappaletta "X-static", jossa kitaraa soitti Greg Dulli. Albumi äänitettiin samassa studiossa missä Nirvana nauhoitti viimeisen studiokappaleensa You Know You're Rightin, joka julkaistiin singlenä vuonna 2002. Grohl alkoi tämän jälkeen muodostaa yhtyettä ja otti ensimmäiseen kokoonpanoon basistiksi Nate Mendelin, rumpaliksi William Goldsmithin ja toiseksi kitaristiksi Nirvanan kiertuekitaristi Pat Smearin.


title: Foo Fighters

text: Vuonna 1997 yhtye julkaisi monesti sen varsinaisena debyyttialbumina pidetyn "The Colour and the Shapen", joka oli myyntimenestys ja sitä pidetään yhtenä yhtyeen parhaista tuotoksista. Albumi sisälsi singlehitit "My Hero", "Monkey Wrench" ja "Everlong", joista kaikista tehtiin musiikkivideot. Goldsmithin rumpuosiot oli jo nauhoitettu levylle, mutta Grohl päätti soittaa ne itse uusiksi. Tämän jälkeen Goldsmith jätti yhtyeen ja hänen tilalleen tuli Taylor Hawkins


title: Foo Fighters

text: Vuonna 1999 yhtyeen kolmas albumi "There Is Nothing Left to Lose" julkaistiin, joka sisälsi suuren hitin "Learn to Fly", josta myös tehtiin hyvin tunnettu musiikkivideo, jolla esiintyi huumorirock-yhtye Tenacious D. Albumilla yhtye siirtyi hieman pop-musiikin suuntaan. Myös singlet kappaleista "Next Year" ja "Breakout" saivat huomiota: "Next Year" oli televisiosarja "Ed"in ensimmäisen kauden tunnuskappale ja "Breakout" oli "Me kaksi ja Irene" elokuvan soundtrackilla.


title: Foo Fighters

text: Vuonna 2001 yhtye oli hajoamisen partaalla muun muassa liiallisesta esiintymisestä ja jäsenten välisistä riidoista johtuen. Rumpali Taylor Hawkins otti samana vuonna yliannostuksen heroiinia. Yhtyeen hajoamisesta huhuttiin vuonna 2002, kun Dave Grohl liittyi rumpaliksi Queens of the Stone Ageen. Myöhemmin Dave mainitsi, että hän vierailisi ainoastaan yhtyeen albumilla "Songs for the Deaf". Saman vuoden aikana Foo Fighters julkaisi neljännen pitkäsoittonsa "One by One", jolloin spekulaatiot yhtyeen hajoamisesta loppuivat. Albumilta nousivat suuret hitit "All My Life" ja "Times Like These". Myös kappaleet "Low" ja "Have It All" saivat radiosoittoa osakseen. One by One albumia pidetään yhtenä Foo Fightersin huonoimmista ja Grohl onkin sanonut että albumilla on neljä hyvää kappaletta, mutta levyn muita kappaleita hän ei soittaisi enää ikinä. One by One -albumista tuli toinen Grammy-palkinto (paras rock-levy) Foo Fightersille. Lisäksi myös hitti All My Life palkittiin Grammyllä parhaana hard rock-esityksenä.


title: Foo Fighters

text: Vuonna 2004 yhtye julkaisi ensimmäisen live-DVD:nsä "Everywhere But Homen", joka sisältää neljä keikkaa yhtyeen One by One -kiertueelta. Keikat ovat muun muassa Torontosta, Washingtonista, Slane Castlesta ja Reykjavíkista.


title: Foo Fighters

text: Vuonna 2005 yhtye levytti tupla-albumin "In Your Honor", jonka ensimmäinen levypuolisko oli raskasta rockia kun toinen puolisko paljasti yhtyeen herkän ja akustisemman puolen. Albumilla vierailivat muun muassa Led Zeppelinin basisti John Paul Jones ja jazz-laulaja Norah Jones.


title: Foo Fighters

text: Foo Fighters aloitti kesäkuussa 2006 akustisen kiertueen. Kiertueella oli mukana Foo Fightersin jäsenien lisäksi myös Foo Fightersin entinen kitaristi Pat Smear sekä viulisti Petra Haden. Myös Rami Jaffee The Wallflowers yhtyeestä soitti koskettimia ja pianoa. Yhtye on tehnyt myös muutaman sähkoisen keikan kiertueen aikana. Samana vuonna yhtye julkaisi myös ensimmäisen live-albuminsa "Skin and Bonesin", joka julkaistiin marraskuussa 2006. Siitä julkaistiin myös DVD-versio.


title: Foo Fighters

text: Syksyllä 2007 yhtye julkaisi singlen "The Pretender", jonka jälkeen julkaistiin albumi "Echoes, Silence, Patience & Grace".


title: Foo Fighters

text: Marraskuussa 2009 yhtye julkaisi kokoelma-albumin, jolle on kerätty yhtyeen tunnetuimmat kappaleet. Albumi sisältää myös ennen julkaisemattomat kappaleet, "Wheels" sekä "Word Forward".


title: Foo Fighters

text: Yhtyeen uran kattava dokumenttielokuva, "", julkaistiin 6. huhtikuuta 2011 ja yhtyeen uusin albumi "Wasting Light" julkaistiin 12. huhtikuuta 2011.


title: Foo Fighters

text: Vuonna 2013 Dave Grohl ilmoitti yhtyeen aloittavan kahdeksannen levyn äänittämisen ja samalla ilmoitti että levy tulee vuonna 2014.


title: Blizzard of Ozz

text: Blizzard Of Ozz on Ozzy Osbournen ensimmäinen sooloalbumi (ja myös levyllä soittaneen yhtyeen silloinen nimi). Se julkaistiin syyskuussa 1980 Euroopassa ja maaliskuussa 1981 Pohjois-Amerikassa. Albumi on Osbournen eniten myydyin yli 6 miljoonan kappaleen maailmanlaajuisella myynnillä ja pelkästään Pohjois-Amerikassa se on myynyt nelinkertaista platinaa.


title: Blizzard of Ozz

text: Se on ensimmäinen kahdesta studioalbumista joissa edesmennyt kitaristilegenda Randy Rhoads soittaa. Albumilta löytyvät Osbournen tunnetuimpiin kuuluvat kappaleet kuten "Crazy Train", "Mr. Crowley" ja "Suicide Solution".


title: Blizzard of Ozz

text: Ozzy Osbourne sai keväällä 1979 potkut Black Sabbath-yhtyeestä lähinnä pahojen päihdeongelmien ja heikon työskentelymoraalinsa takia. Tämän jälkeen hän jäi Los Angelesiin, missä Sabbath oli tuolloin työskennellyt, ja alkoi suunnitella sooloyhtyettä manageri Don Ardenin rohkaisemana. Huolimatta Osbournen ongelmista Sabbathia manageroinut Arden uskoi Osbournen mahdollisuuksiin ja otti hänet Jet-yhtiönsä suojelukseen. Alkuvaiheessa Osbourne teki yhteistyötä basisti Dana Strumin kanssa, jonka kautta Osbourne tutustui kitaristi Randy Rhoadsiin. Rhoads oli kitaroinut paikallisessa Quiet Riot-yhtyeessä ja toiminut myös kitaransoiton opettajana äitinsä musiikkikoulussa. Hän ei aluksi ollut kiinnostunut yhteistyöstä Osbournen kanssa, koska ei pitänyt Black Sabbathin musiikista, mutta Strumin päättäväinen asenne ja Quiet Riotin paikallaanjunnaaminen saivat hänet muuttamaan mieltään ja koesoiton jälkeen Osbourne lupasi hänelle kitaristin paikan. Projekti meni kuitenkin jäihin Osbournen palattua Isoon-Britanniaan syksyllä 1979. Strum liittyi myöhemmin Slaughter-yhtyeeseen.


title: Blizzard of Ozz

text: Palattuaan Isoon-Britanniaan Osbourne tapasi lontoolaisessa yökerhossa basisti Bob Daisleyn, joka oli lähtenyt Rainbow-yhtyeestä jonkin verran aiemmin. Osbourne pyysi yhteistyöstä kiinnostunutta Daisleyta yhtyeeseensä ja kutsui myös Rhoadsin Englantiin. Kolmikko huomasi kemioidensa toimivan ja he alkoivat säveltää materiaalia ja etsiä sopivaa rumpalia yhtyeeseen. Daisley otti sanoitusvastuun Osbournen keskittyessä lähinnä laulumelodioihin. Rhoadsin neoklassis-vaikutteinen, uuden aallon heavy metal-kitarointi tuli näkyväksi osaksi kappaleita. Daisleyn mukaan Rhoadsilla oli ainutlaatuinen taito työstää soolot valmiiksi päässään ja soittaa ne nuotilleen saman tien useaan kertaan peräkkäin.


title: Blizzard of Ozz

text: Bob Daisley on myöhemmin useaan otteeseen sanonut kyseessä olleen alun perin juuri tasavertainen yhtye eikä Osbournen sooloprojekti ja että myös Osbourne oli ollut tuolloin tätä mieltä vaikkakin hän on myöhempinä vuosina esittänyt eriäviä mielipiteitä. Myös Jet Records ja Don Arden näkivät projektin ennemmin Osbournen sooloprojektina kuin uutena bändinä, olihan Osbournella enemmän nimeä Black Sabbath-yhteyden ansiosta. Yhtyeen nimeksi Osbourne oli ehdottanut Blizzard of Ozz-nimeä, joka oli ollut hänen mielessään jo muutaman vuoden ajan. Rumpali yhtyeeseen löytyi juuri ennen studioon menemistä kun Lee Kerslake (ex-Uriah Heep) osoittautui sopivaksi. Kolmikko oli kokeillut useita rumpaleita ennen Kerslakea, joka oli viimeinen ehdokas, sillä seuraava vaihtoehto olisi ollut sessiomuusikon hankinta studioon.


title: Blizzard of Ozz

text: Albumi nauhoitettiin keväällä 1980 Ridge Farm-studioilla noin kuukauden aikana. Kappaleet sävelsivät talven 1979-1980 aikana Osbourne, Daisley ja Rhoads lukuun ottamatta "No Bone Movies"-kappaletta, joka sävellettiin Kerslaken liityttyä yhtyeeseen. Albumin tuotti yhtye itse Max Normanin toimiessa nauhoittajana. Norman tuotti myöhemmin muitakin Osbournen albumeja. Yhtye käytti alkuvaiheessa tuottajana Chris Tsangaridesia, mutta päätti kuitenkin tuottaa albumin itse. Kosketinsoittimia albumilla soittaa studiomuusikon ominaisuudessa Don Airey.


title: Blizzard of Ozz

text: Albumin avaa suoraviivainen "I Don't Know", joka sisältää kuitenkin melodisemman väliosion. Singlenäkin julkaistu, myös nopeampaa tempoa edustava "Crazy Train" on noussut vuosien myötä Osbournen suosituimpiin kuuluvaksi kappaleeksi. Rhoadsin soolo kappaleessa on yksi hänen tunnetuimmista ja arvostetuimmista.


title: Blizzard of Ozz

text: "Goodbye to Romance" on rauhallinen, akustisvoittoinen balladi. Kappaleen nimi tulee Everly Brothersin kappaleesta "Bye Bye Love". Lyriikat liittyvät Osbournen lähtemiseen Black Sabbathista. "Dee" on Rhoadsin lyhyt akustinen improvisaatio, jonka nimi tulee D-sävellajista ja hänen äidistään (Delores Rhoads).


title: Blizzard of Ozz

text: "Suicide Solution" on keskitempoinen, raskaan riffin ja kosketinsoittimien myötä kulkeva kappale, jonka aiheena on alkoholin väärinkäyttö. Ozzy Osbourne on vuosien aikana kertonut kappaleen kertovan AC/DC:n laulajasta Bon Scottista, joka menehtyi helmikuussa 1980, mutta kappaleen sanoittajan Bob Daisleyn mukaan hän kirjoitti sen Ozzylle itselleen "varoitukseksi", koska Osbournella oli paha alkoholiongelma nuihin aikoihin. Kappale sai kyseenalaista julkisuutta 1980-luvun puolivälissä kun amerikkalaisteini teki itsemurhan ja oli tiettävästi kuunnellut kappaletta sitä ennen. Pojan vanhemmat nostivat oikeusjutun Osbournea kohtaan ja väittivät kappaleesta löytyvän itsemurhaan yllyttäviä kehotuksia. Juttu hylättiin myöhemmin oikeudessa.


title: Blizzard of Ozz

text: "Mr. Crowley" on albumin tunnetuimpia kappaleita. Se alkaa Aireyn kosketinsoitin-introlla ja kappaleen neo-klassisvaikutteinen kitarasoolo on yksi Rhoadsin kehutuimmista sooloista. Lyriikoiden aiheena on maagikko Aleister Crowley. Gootti-henkisen intron kehitteli alun perin yhtyeen harjoituksissa vieraillut kosketinsoittaja Bill Hunt ja Don Airey muokkasi sen lopulliseen muotoon nauhoituksissa.


title: Blizzard of Ozz

text: Suoraviivaisesti rokkaavan "No Bone Movies"in aiheena ovat pornofilmit, joista kitaristi Randy Rhoads käytti termiä "bone movies".


title: Blizzard of Ozz

text: "Revelation (Mother Earth)" on hidas, tunnelmallinen kappale, jossa Aireyn piano ja kosketinsoittimet ovat vahvasti esillä. Se sisältää kuitenkin nopeamman loppuosion. Albumin päättää nopeatempoinen "Steal Away (The Night)". Sessioissa nauhoitettiin myös singlen b-puolena julkaistu kevyempi "You Lookin' at me Lookin' at You".


title: Blizzard of Ozz

text: "Blizzard of Ozz" julkaistiin Isossa-Britanniassa syyskuussa 1980 ja se nousi heti Brittien albumilistalla top-10:neen (sij. 7). Singlenä julkaistiin "Crazy Train", b-puolenaan studiokappale "You Lookin' at Me Lookin' at You". Single nousi sijalle 49. Albumin kannessa on kuva Osbournesta makaamassa risti kädessään ilmeisesti kirkon lattialla. Kannessa Osbournen nimi on isolla ja "Blizzard of Ozz" pienellä, joka antaa ymmärtää että kyseessä on Osbournen soololevy, vaikkakin yhtye tunnettiin nimellä Blizzard of Ozz tuohon aikaan. Bob Daisleyn mukaan levyn julkaisun aikaan yhtyeen managerointia hoitamaan tullut Don Ardenin tytär Sharon Arden markkinoi yhtyettä nimenomaan Osbournen sooloprojektina.


title: Blizzard of Ozz

text: Albumi sai hyvän vastaanoton Britanniassa. Osbournella riitti faneja edelleen Sabbath-vuosilta ja Randy Rhoadsin kitarointi herätti ihastusta yleisössä. Maassa oli menossa myös heavy metalin uusi nousukausi (NWOBHM), ja hevimusiikki oli jälleen pinnalla muutaman heikomman vuoden jälkeen. Yhtye teki syksyllä kiertueen Britanniassa albumin promoamiseksi ennen kuin ryhtyi levyttämään seuraavaa albumia. Kiertueen aikana julkaistiin live-ep "Mr. Crowley", joka sisälsi kyseisen kappaleen live-version sekä "You Said it All"-nimisen uuden, soundcheckissä nauhoitetun kappaleen ja lisäksi "Suicide Solution"in live-version.


title: Blizzard of Ozz

text: Albumi julkaistiin Pohjois-Amerikassa maaliskuussa 1981. Yhtye kiersi siellä uudistuneella kokoonpanolla (Tommy Aldridge ja Rudy Sarzo korvasivat Kerslaken ja Daisleyn) keväästä syksyyn 1981 ja pikkuhiljaa esiintymisareenat kasvoivat isommiksi ja albumin myynti nousi kun Osbournen kyseenalaisetkin lavan ulkopuoliset tempaukset ja Rhoadsin taiturimainen kitarointi alkoivat saada huomiota. Korkeimmillaan albumin nousi sijalle 21. Billboardin listalla ja single "Crazy Train" sijalle 9. Billboardin Rock Tracks-listalla. Albumi on myynyt tähän päivään mennessä yli 4-kertaista platinaa Pohjois-Amerikassa.


title: Blizzard of Ozz

text: Bob Daisley ja Lee Kerslake olivat haastaneet Osbournet oikeuteen maksamattomista korvauksista liittyen "Blizzard of Ozz"- ja "Diary of a Madman"-albumeihin 1990-luvun lopulla. Tästä suuttuneena Osbournen manageri ja vaimo Sharon Osbourne julkaisi albumit vuonna 2002 uudelleen korvaamalla Daisleyn ja Kerslaken osuudet Osbournen silloisella rytmisektiolla (rumpali Mike Bordin ja basisti Robert Trujillo). Julkaisut saivat kriittisen vastaanoton niin faneilta kuin kriitikoiltakin ja myös Ozzy Osbourne kertoi itsekin myöhemmin vastustaneen uudelleennauhoittamista.


title: Blizzard of Ozz

text: Vuonna 2011 albumit julkaistiin uudelleen alkuperäisinä versioina ja bonus-kappalein varustettuina.


title: Щ

text: Щ on kyrillinen kirjain. Se sisältyy bulgarian, jakuutin, marin, ukrainan ja venäjän aakkosiin. Jakuutin kielessä se tosin esiintyy vain venäjän kielestä lainatuissa sanoissa.


title: Щ

text: Щ ääntyy tavallisesti joko liudentuneena soinnittomana palato-alveolaarisena sibilanttina /ʆ/, soinnittoman palato-alveolaarisen sibilantin ja soinnittoman alveolaarisen klusiilin yhtymänä /ʃt/ tai soinnittoman palato-alveolaarisen sibilantin ja soinnittoman palato-alveolaarisen affrikaatan yhtymänä /ʃʧ/. Sen äännearvo on bulgariassa /ʃt/, ukrainassa /ʃʧ/ ja venäjässä /ʆ/. Marissa щ esiintyy vain uusissa lainasanoissa.


title: Maata näkyvissä -festarit

text: Maata näkyvissä -festarit (MNF tai MN-festarit) on Pohjoismaiden suurin nuorille suunnattu kristillinen tapahtuma, joka järjestetään Turussa vuosittain marraskuussa. Tapahtuman järjestäjiä ovat Suomen luterilaisen evankeliumiyhdistyksen nuorisotyö sekä Turun evankelisluterilaiset seurakunnat. Tapahtumapaikkana ovat Gatorade Center ja Turun Messu- ja Kongressikeskus.


title: Maata näkyvissä -festarit

text: Tapahtuma järjestettiin 31. kerran 13.–15. marraskuuta 2015, kävijöitä oli viikonlopun aikana 23 000. Vuonna 2006 tapahtumassa oli viikonlopun aikana 30 000 kävijää ja lauantai-illan pääkonsertissa osallistujia oli noin 11 500. Kävijämäärä on nyttemmin jäänyt reilusti alle 20 000:een. Tapahtuman järjestelyihin osallistuu noin 1 300 vapaaehtoistyöntekijää.


title: Maata näkyvissä -festarit

text: Festivaalille osallistui vuonna 2017 runsaat 18 000 nuorta.


title: Maata näkyvissä -festarit

text: Festaritapahtuma on viikonlopun mittainen, ja sen ohjelmassa on muun muassa konsertteja, gospelia, jumalanpalveluksia, yleistä hauskanpitoa ja hengailua sekä pienryhmäluentoja nuorille ajankohtaisista aiheista.


title: Maata näkyvissä -festarit

text: 19. syyskuuta 1984 menehtyi 17-vuotias Timo Vainio sydänkohtaukseen kesken koulupäivän. Hänen muistokseen järjestettiin vuotta myöhemmin, marraskuussa 1985, Turun Pallivahan kirkossa muistojuhla teemana "Maata näkyvissä". Läsnä oli noin 120 nuorta. Nämä päättivät järjestää tapahtuman uudelleen seuraavana vuonna.


title: Maata näkyvissä -festarit

text: Vuonna 2009 tapahtuma sai valtakunnallista huomiota, koska sikainfluenssa (H1N1) -epidemian pelättiin leviävän festivaaleilla dramaattisesti. Asian nosti esille tartuntataudeista vastaava lääkäri Jane Marttila Kotimaa-lehdessä.


title: Maata näkyvissä -festarit

text: Festarien tapahtumapaikat, teemat ja pääkonserttien osallistujamääriä eri vuosina:Vakioesiintyjiä ovat olleet mm. The Rain (lopetti vuonna 2015), Terapia (lopetti vuonna 2005), Juha Tapio, HB ja Pekka Simojoki. Vuonna 2014 MN juhli 30-vuotista taivaltaan ja teemana oli "Kiitos kaikesta".


title: Maata näkyvissä -festarit

text: Ariel & Supremos, August, bass'n Helen, bob K (SE), Claas P. Jambor (DE), DadsHello, Dien Taylor (US), Daikini, Etappi, Fireheart, Frail, G-Powered, HB, Hilastherion, Jan Inge Saltskår (NO), Juha Tapio Band, kidMan, kls., Kraka, Luotettava Todistus, Mehida, Mikko Vaismaa, Norman, Olli Helenius trio, Peter Joukainen Band, Punainen Lanka, Sacrecy, Sanctus Real (US), Scandinavian Metal Praise, SwingLoJumpHi, Tarvo & Starwar, Tera, The Rain ja Xaris Finland


title: Maata näkyvissä -festarit

text: Aurum, bass'n Helen, Connection Posse, Deuteronomium, Daniel S. Diago & New Shoes, Fireflight, G-Powered, HB, Juha Tapio, Kaemo, Kisko, kls., Olli Helenius, Pekka Laukkarinen Union, Pekka Simojoki, Pro Fide, Punainen Lanka, Realismi, Sarah Kelly, Saraste, Sotahuuto, Syvä Sininen, TEO, Tera, The Rain, The Road ja VIP


title: Maata näkyvissä -festarit

text: AOC, bass'n Helen, Donkey Ride, Dissonanssi, Dust Eater Dogs, Egoeimi, Fivestar Prophet, GodFM, G-Powered, HB, Idän Ihmeet, Juha Tapio, Kaemo, Katajainen Kansa, kls., Lilly Among Thorns (Saksa), LZ7 (UK), Mehida, Mikko goes to Heaven, Miriam, Newsboys (USA), Nolla, Punainen Lanka, Saraste, Sáwol, Tera ja The Road


title: Maata näkyvissä -festarit

text: Skillet (USA), HB, LZ7 (Iso-Britannia), Tera, Saraste, kls., The Rain, Intohimo (Ruotsi), Higher Ground, Katajainen Kansa, Idän Ihmeet, August, Sotahuuto, Park 7, Serafiel, Sonic Revival, Dien Taylor (USA), Elliots, Kaemo, Kappeli Sound System, GodFM


title: Maata näkyvissä -festarit

text: Audile, Aurum, bass'n Helen, Claas P. Jambor (GER), Disciple (USA), G-Powered, GodFM, Good Weather Forecast (GER), Great Wide North, HB, Idän Ihmeet, In Process, Joel Kotsjuba & Co. (EST), Jonitapani, Juha Tapio, Kaemo, Kappeli Sound System, Katajainen Kansa, kls., Kontrol, Leevi Helo & Co, Megiddon, Miriam, Nolla, Olli Helenius & Yhtye, One80 Dance Crew, Park 7, Rammas Atas, Saraste, Sumusade, Tera, The Rain, Torsten Borg, Tuomas Auvinen Band, Teatteri Kumbe


title: Maata näkyvissä -festarit

text: Hawk Nelson (CAN), LZ7 (UK), Theocracy (USA), Great Wide North, The Rain, Pastorit, Immanuel, Audile, HB, Deuteronomium, kls., Tera, Idän Ihmeet, Etappi, GFM, Katajainen Kansa, Leevi Helo & Co, Lunastamo, Maksetut viulut, MGtH, Miriam, No Man’s Band, Pro Fide, PunainenLanka, Serafiel, Tuomas Auvinen Band, Yano, Teatteri Kumben harrastajaryhmä


title: Maata näkyvissä -festarit

text: Audile, Eve & Ossi, GFM, Herz, Idän Ihmeet, Immanuel, Juha Tapio, Juhani Tikkanen, Kaemo, Katajainen Kansa, kls., Kontrol, Leevi Helo & Co, LZ7 (Iso-Britannia), Matt Popovits (USA), Mikko Vaismaa, Miriam, No Man’s Band, Ole Børud (Norja), Park 7, Pastorit, Pekka Laukkarinen, Poika ja Maria, Remedy Drive (USA), Saraste, Sotahuuto, SRO musalinja, Teatteri Kumbe, Tera, The Rain, The Road, Xaris Finland


title: Maata näkyvissä -festarit

text: Audile, Fireflight (USA), GFM, Good Weather Forecast (GER), Herz, Juha Tapio, Juhani, kls., Kontrol, Kruuvi, Matt Popovits (USA), Mikaveli, Mikko Vaismaa, Miriam, MN Houseband, Park 7, Pastorit, Pekka Laukkarinen, Pella, Sancta Venia, Saraste, Sonic Revival, Tera, Transform DJs (USA), Vanamo, Vähäsarja, Xaris Finland, Jukka J. Jyrä, Nolla


title: Maata näkyvissä -festarit

text: Herz, Park 7


title: Maata näkyvissä -festarit

text: Park 7, LZ7 (UK) , GFM, Tenth Avenue North (USA) , kls. , Good Weather Forecast (GER) , Kruuvi, Mikaveli, Samuli Luomaranta & Kotiinpalaajat, Groovefem, Jellona, NNS, SAVE, Pro Fide, Jippu, Ida Bois, Juhani Tikkanen, Great Wide North (USA)


title: Maata näkyvissä -festarit

text: Social Beingz (UK), LZ7 (UK), Jippu, Jukka Leppilampi, Juhani Tikkanen, kls., BigBless, Good Weather Forecast (GER), GFM, NNS, Mc Oge, Park 7, Audile, Miriam, Worship Central, Roisi Roni


title: Mykkäelokuva

text: Mykkäelokuva on elokuva, jossa ei ole elokuvaan tahdistettua puhetta ääniraidalla. Äänen yhdistäminen liikkuvaan kuvaan on ideana lähes yhtä vanha kuin elokuvat itse, mutta teknisten vaikeuksien vuoksi valtaosa ennen 1930-lukua tehdyistä elokuvista on mykkäelokuvia. Ensimmäinen suomalainen elokuva "Nikolainkadun koulun koulunuorisoa välitunnilla" valmistui 1904.


title: Mykkäelokuva

text: Elokuvahistorian aikakautta ennen äänielokuvan keksimistä kutsutaan "mykkäelokuvien kaudeksi". Mykkäelokuvissa on yleensä avainkohtia ja -repliikkejä selventäviä välitekstejä, niin sanottuja plansseja. Vaikka mykkäelokuvissa ei ollut tahdistettua ääniraitaa, niiden teatteriesityksen yhteydessä esitettiin yleensä elävää musiikkia pianistin tai jopa kokonaisen orkesterin voimin. Nykyään elokuvateattereissa esitettävät vanhat mykkäelokuvat ovat usein äänikopioita, joihin on lisätty musiikkiraita. Sama koskee mykkäelokuvien televisioesityksiä.


title: Mykkäelokuva

text: Mykkäelokuvan aikana käytettiin nitraattifilmiä, joka on hyvin tulenarkaa. Myöhemmin elokuvat kopioitiin kestävämmälle ja vähemmän tulenaralle asetaatille. Koska niin kameroita kuin projektoreitakin pyöritettiin käsin, sekä kuvaus- että esitysnopeudet vaihtelivat suuresti – 14:stä aina 26:een kuvaan sekunnissa. Nykyisin hitaammin esitettäväksi tarkoitettuja mykkäelokuvia joudutaan usein ajamaan 24:n (tai televisiossa 25:n) kuvan nopeudella, ja siksi tapahtumat niissä näyttävät nopeammilta kuin tekijät tarkoittivat.


title: Mykkäelokuva

text: Äänen puutetta ja välitekstejä on käytetty tehokeinona vielä äänen nauhoittamisen tultua teknisesti mahdolliseksi. Kuuluisia esimerkkejä tästä ovat Chaplinin "Nykyaika" vuodelta 1936 ja Aki Kaurismäen "Juha" vuodelta 1999.


title: Jens Johansson

text: Jens Ola Johansson (s. 2. marraskuuta 1963 Tukholma) on ruotsalainen kosketinsoittaja.


title: Jens Johansson

text: Johansson on ruotsalaisen pianisti Jan Johanssonin poika. Hän sai klassisen koulutuksen pianoon ja tutustui myöhemmin kosketinsoittimiin. Vuonna 1982 Johansson liittyi ruotsalaiseen metalliyhtyeeseen nimeltä Silver Mountain. Seuraavana vuonna hän muutti kitaristi Yngwie Malmsteenin mukana Yhdysvaltoihin. Johansson levytti ja konsertoi Malmsteenin kanssa vuoteen 1989 asti, jonka jälkeen tiet Malmsteenin kanssa erosivat ja Johansson liittyi yhtyeeseen Dio. Vuonna 1994 Johansson haki Dream Theaterin kosketinsoittajaksi yhtyeen etsiessä korvaajaa Kevin Moorelle, mutta häntä ei valittu. Vuodesta 1995 asti hän on ollut suomalaisen metalliyhtye Stratovariuksen jäsen.


title: Jens Johansson

text: Pääyhtyeidensä ohessa Johansson on levyttänyt myös lukuisia fuusiojazz-levyjä, joista useimmilla on mukana myös hänen veljensä, muun muassa HammerFall-yhtyeessä soittanut rumpali Anders Johansson. Projekteja ovat olleet muun muassa Heavy Machinery, jossa oli mukana englantilainen kitaristi Allan Holdsworth, ja basisti Jonas Hellborgin kanssa tehty materiaali. Lisäksi veljekset ovat äänittäneet Johansson- tai The Johansson Brothers -nimillä useita eri tyylisiä albumeja.


title: Jens Johansson

text: Lisäksi Johansson on äänittänyt yhden pianosoololevyn, "Ten Seasonsin". Hän on usein myös vieraillut muiden yhtyeiden albumeilla; hän esimerkiksi soitti kosketinsoitinsoolot Sonata Arctican "Winterheart’s Guild" -albumille, kun yhtye oli ilman kosketinsoittajaa tehdessään kyseistä albumia.


title: Jens Johansson

text: Johanssonin soitossa tunnistettavin piirre on pehmeä analogisyntetisaattori-soolosoitin, joka on rakennettu päällekkäisistä eri oktaaveissa ja hieman eri vireessä soivista saha-aalloista ja ohjattu säröefektin läpi. Monet nykyiset metallimusiikin kosketinsoittajat jäljittelevät soolosoittimissaan tätä ääntä.


title: Jens Johansson

text: Johanssonin soololinjoissa kuuluu läpi heavy-perinteen lisäksi sekä klassinen barokkimusiikkiperinne että jazz-perinne. Erityyppisten asteikkojen ja soinnun sisäisten kadenssien käyttäminen soololinjan materiaalina on harvinaisempaa puhtaasti heavy-perinteeseen pohjaavien muusikoiden soitossa. Johanssonia pidetään laajalti yhtenä kosketinsoitinmaailman kärkinimistä ja lukuisat muusikot jäljittelevät hänen soittoaan.


title: Depeche Mode

text: Depeche Mode on vuonna 1980 perustettu brittiläinen elektronista musiikkia soittava yhtye. Se aloitti uransa kevyellä syntikkapopilla uusromantiikan ollessa suosionsa aallonharjalla. Myöhemmin yhtye siirtyi monipuolisempaan elektroniseen musiikkiin yhdistäen siihen rockia ja perinteisempiä soittimia. Yhtyeen suosituin albumi lienee vuoden 1990 "Violator", joka käsitteli hyvin synkkiä teemoja.


title: Depeche Mode

text:
Depeche Mode oli myynyt vuoteen 2006 mennessä yhteensä 100 miljoonaa albumia ja singleä, mikä tekee Depeche Modesta maailman menestyneimmän elektronisen musiikin yhtyeen.
Depeche Mode on vieraillut Suomessa kuusi kertaa, vuosina 1998, 2001, 2006, 2010, 2013 ja 2018.


title: Depeche Mode

text: Depeche Moden juuret ulottuvat vuoteen 1976, jolloin Vince Clarke ja Andrew Fletcher perustivat yhtyeen nimeltä No Romance in China. Yhtyeestä ei muodostunut menestystarinaa, ja vuonna 1979 Vince Clarke perusti Martin Goren kanssa uuden yhtyeen nimeltä French Look. Fletcherin liityttyä yhtyeesen se sai uudeksi nimekseen Composition of Sound. Vuonna 1980 Vince Clarke tutustui David Gahaniin hänen esiintyessään paikallisella klubilla. Gahan liittyi yhtyeeseen samana vuonna, ja Depeche Mode oli syntynyt. Yhtyeen uusi nimi otettiin ranskalaisesta muotilehdestä nimeltä Dépêche-mode.


title: Depeche Mode

text: Depeche Mode solmi suullisen levytyssopimuksen Daniel Millerin Mute Records -levy-yhtiön kanssa. Yhtiö julkaisikin Depeche Moden debyyttialbumin "Speak & Spellin" vuonna 1981. Levyn kappaleet ovat kahta lukuun ottamatta Vince Clarken kirjoittamia. Pian albumin julkaisun jälkeen Vince Clarke jätti yhtyeen musiikillisista erimielisyyksistä johtuen ja keskittyi enemmän omiin projekteihinsa, joita olivat Yazoo, The Assembly ja Erasure. Speak & Spell -albumilta julkaistiin peräti kolme singleä: "Dreaming of Me", "New Life" ja" ""Just Can't Get Enough""." Viimeksi mainittu on ollut yhtyeen keikkaohjelmistossa myöhempinäkin vuosikymmeninä.


title: Depeche Mode

text: Clarken lähdön jälkeen Martin Gore otti vastuun yhtyeen kappaleiden kirjoittamisesta, ja trio julkaisi "A Broken Frame" -levyn vuonna 1982. Vince Clarken tilalle kiertueita varten astui Alan Wilder, joka oli rekrytoitu Melody Maker -lehden kautta lyhyellä hakuilmoituksella "synthesizer, name band". Wilderillä ei kuitenkaan ollut mitään osuutta "A Broken Frame" -levyn tekemisessä, vaikka hänestä tuli pian tärkeä osa Depeche Modea. Wilder kirjoitti yhtyeelle joitakin kappaleita 1980-luvun aikana, mutta enemmän hän vaikutti Depeche Modelle ominaisen soundin syntymiseen.


title: Depeche Mode

text: "A Broken Frame" -levyltä julkaistiin singlenä "See You", joka nousi Yhdistyneen kuningaskunnan singlelistalla korkeimmillaan sijalle 6 ja menestyi myös Suomessa. Toinen singlejulkaisu "Leave in Silence" sekä albumin päättävä "The Sun And The Rainfall" loivat uskoa yhtyeen tulevaisuuteen Clarken lähdön jälkeen. Ne poikkesivat sekä soundillisesti että sanoituksellisesti yhtyeen aiemmasta, huomattavasti yksinkertaisemmasta popmusiikista.


title: Depeche Mode

text:
Vuonna 1983 ilmestyneeltä albumilta "Construction Time Again" tunnetaan parhaiten singlejulkaisu "Everything Counts." Sanoitus käsitteli bisnesmaailman ja työelämän kovuutta. Musiikillisesti kappale edusti yhtyeeltä täysin uudenlaista tyyliä. Albumilta julkaistiin myös toinen single "Love, In Itself". Levyllä käytettiin runsaasti sämplättyjä metalliputkia, erilaisia rysähdyksiä ja muita ääniefektejä, joita äänitettiin muun muassa Lontoon kaduilla, rautatieasemilla ja tehtaissa. Kappaleiden sanoitusissa käsiteltiin esimerkiksi työväenluokan ankaria oloja ("Pipeline") ja arvosteltiin thatcherilaista hallitusta.
Levy oli myös ensimmäinen albumi, jolla Alan Wilder soitti. Yhtye äänitti tällä ja vielä seuraavallakin albumilla siten, että koskettimet soitettiin studiossa livenä miksauspöytään yhdistettyjen vahvistimien kautta. Näin saatiin aikaan omintakeinen soundi.


title: Depeche Mode

text: Albumia edelsi merkittävä singlejulkaisu, "Get the Balance Right". Työväenluokan asiat ja Thatcherin hallituksen kritiikki olivat myös tämän levyn tekstien aiheina. Musiikillisesti single vei yhtyettä uuteen suuntaan ja antoi viitteitä seuraavien albumien tyylistä. Alan Wilder oli tällä levyllä ensi kertaa mukana. Levystä tehtiin ensimmäistä kertaa dj-käyttöön suunnattu 12-tuumainen maxisingle. Kappale julkaistiin albumimuodossa vasta vuoden 1986 "Singles"-kokoelmalla.


title: Depeche Mode

text: Vuonna 1984 ilmestyi albumi "Some Great Reward". Levyllä on kuultavissa Depeche Moden industrial-musiikista ottamat musiikilliset vaikutteet. Albumilta julkaistiin singlenä kaksi klassikkoksi kohonnutta kappaletta, "People Are People""" sekä "Master and Servant""", jonka sanoitukset herättivät Britanniassa ja muuallakin maailmassa suurta kohua. Goren tekstit alkoivat saada synkkiä sävyjä.


title: Depeche Mode

text: Vuonna 1986 julkaistiin "Black Celebration", jota pidetään Depeche Moden synkimpänä mutta myös taiteellisesti onnistuneimpana levynä. Se äänitettiin ja miksattiin pitkän ajan kuluessa Hansan studioilla Berliinissä aivan Berliinin muurin varjossa. Levyltä julkaistiin singlet "Stripped" ja "A Question Of Time" sekä näiden maxisingleversiot, mutta ne eivät kuitenkaan menestyneet listoilla. Yhtye protestoi Yhdysvaltalaisen levyjakeluyhtiönsä Siren päätöstä julkaista "Stripped"-singlen B-puoli "But Not Tonight" singlen A-puolena, sillä yhtye oli äänittänyt ja miksannut "Stripped"-kappaletta huolella lähes kaksi viikkoa kun taas "But Not Tonight""" levytettiin parissa tunnissa.


title: Depeche Mode

text: "Singles 81-85"" -levy toi mukanaan kaksi uutta kappaletta, "Shake the Disease" ja "It's Called a Heart".


title: Depeche Mode

text: 1980-luvun alussa yhtyeen suosio rajoittui lähinnä Eurooppaan. Vuonna 1984 Depeche Mode lähti kiertämään Yhdysvaltoja ja samalla julkaisi kaksi vain Pohjois-Amerikan markkinoille suunnattua levyä: "People Are People" ja "Catching Up With Depeche Mode". Yhdysvalloissa goottiliike oli saamassa suosiota ja yhtyeen musiikki yhdistettiinkin usein goottirockiin. Yhtye yritti päästä eroon imagostaan, mutta ei juuri onnistunut siinä. 1980-luvun puolessavälissä ja 1990-luvun alussa yhtyeen suosio kasvoi Yhdysvalloissa. Myös heidän tuotantonsa vaikutus saman aikajakson techno- ja housemusiikkiin on helposti kuultavissa. Esimerkiksi teknon pioneerit kuten Derrick May, Kevin Saunderson ja Juan Atkins ovat kertoneet Depeche Moden vaikuttaneen 1980-luvun lopun Detroit-teknosoundiin.


title: Depeche Mode

text: Vuonna 1987 ilmestyi levy "Music for the Masses". Julkaisua seurasi massiivinen kiertue ja siitä kertova dokumentaarinen konserttitaltiointi "Depeche Mode 101", joka huipentuu ulkoilmakonserttiin Pasadena Rose Bowlilla. Albumin singlejulkaisuja olivat "Strangelove", "Behind the Wheel" ja "Never Let Me Down Again".


title: Depeche Mode

text: Vuonna 1990 julkaistiin "Violator"-albumi, jolla yhtye yhdisteli elektronista musiikkia ja tavanomaisia instrumentteja. Albumilta julkaistuista singleistä "Enjoy The Silence" ja "Personal Jesus" tuli Depeche Moden kaikkien aikojen tunnetuimpia kappaleita. Albumin siivittämänä yhtye lähti maailmankiertueelle ja vuoteen 1991 mennessä Depeche Modesta oli tullut yksi suurista maailmanluokan yhtyeistä.


title: Depeche Mode

text: Suosiolla oli myös kääntöpuolensa: Gahan alkoi käyttää huumeita ja Gore sortui alkoholismiin.


title: Depeche Mode

text: Depeche Mode vaihtoi tyyliään rockmusiikin suuntaan vuonna 1993 julkaistulla levyllä "Songs of Faith and Devotion", jolla Wilder pääsi lopulta soittamaan oikeita rumpuja. Yhtye lähti 14 kuukautta kestäneelle maailmankiertueelle. Kiertueella yhtyeen sisäiset riidat kuitenkin purkautuivat: Fletcher kieltäytyi osallistumasta kiertueen jälkimmäiselle puoliskolle. Tuona aikana yhtyeen pitkäaikainen assistentti Daryl Bamonte soitti koskettimia Fletcherin tilalla.


title: Depeche Mode

text: Kyllästyttyään yhtyeen sisällä velloviin riitoihin Alan Wilder jätti yhtyeen kesäkuussa 1995. Päätökseen vaikuttivat Gahanin huumeongelma, Goren henkiset vaikeudet sekä Wilderin ja Fletcherin kiristyneet välit. Hänen lähtöään seurasi uutinen Gahanin itsemurhayrityksestä ja myöhemmästä heroiiniyliannostuksesta. Gahan vietiin vieroitushoitoon, ja hän on ollut kuivilla vuodesta 1997 asti.


title: Depeche Mode

text: Yhtyettä kohdanneiden vaikeuksien jälkeen liikkeellä oli huhuja Depeche Moden hajoamisesta, mutta Gahanin päästyä vieroitushoidosta yhtye alkoi kuitenkin työstää uutta albumia. "Ultra" julkaistiin vuonna 1997. Yhtye päätti olla lähtemättä maailmankiertuelle johtuen edellisen "Devotional"-kiertueen tapahtumista.


title: Depeche Mode

text: Vuonna 2001 Depeche Mode julkaisi "Exciter"-levyn, joka ei menestynyt juurikaan Euroopan ulkopuolella. Tällä kertaa yhtye lähti kuitenkin maailmankiertueelle. Myöhemmin Gore ja Gahan julkaisivat myös omat soololevynsä.


title: Depeche Mode

text: Vaisusti menestyneen Exciterin jälkeen Depeche Mode palasi juurilleen vuonna 2005 julkaistulla "Playing the Angel" -levyllä, joka keräsi ylistäviä arvioita ympäri maailmaa. Myös albumia tukeva kiertue oli maailmanlaajuinen menestys. Konsertit Milanossa 18. ja 19. helmikuuta kuvattiin tulevaa konserttitaltiointia varten. "" 2 x DVD+CD -paketti julkaistiin 25. syyskuuta 2006 kaikkialla maailmassa. Myöhemmin samana vuonna julkaistiin myös yhtyeen uran ensimmäinen hittikokoelma nimeltään "The Best Of Depeche Mode Volume 1", joka sisälsi uuden singlen "Martyr".


title: Depeche Mode

text: Vuonna 2009 Depeche Mode julkaisi "Sounds of the Universe" -albumin, joka sai runsaasti julkisuutta. Albumista on julkaistu useita erilaisia versioita: esimerkiksi LP-levy, tupla-CD, tavallinen CD ja iso kokoelmalaatikko. Mahtipontisesti nimetyn albumin tiimoilta Depeche Mode järjesti maailmankiertueen nimeltään "Tour of the Universe".


title: Depeche Mode

text: Depeche Mode julkaisi 22. maaliskuuta 2013 neljännentoista studioalbuminsa "Delta Machine". Albumin kappale "Heaven" on noussut hitiksi. Yhtye lähti albumin myötä maailmankiertueelle ja esiintyi muun muassa Helsingissä 15. joulukuuta 2013.


title: Depeche Mode

text: Depeche Mode on kokenut pitkän uransa aikana useamman muodonmuutoksen tyylistä toiseen. Alun poikabändimäisyys muuttui vähitellen 1980-luvun puolivälin hurjiin sadomasokistisiin nahka-asuihin. Maailmantähteys ja musiikillinen kehitys vei Depeche Modea kuitenkin kohti tavanomaisempaa rockilmettä.


title: Depeche Mode

text: Vielä uransa alussa Depeche Mode esiintyi taustanauhojen turvin, eivätkä yhtyeen jäsenet kiinnittäneet esiintymistensä estetiikkaan juuri mitään huomiota. Ensimmäisien levykansien kuvaajana ja graafikkona toimi Brian Griffin.


title: Depeche Mode

text: Useiden epäjohdonmukaisten musiikkivideoiden jälkeen yhtye hankki videoidensa ohjaajaksi maailmankuulun hollantilaisen valokuvaajan Anton Corbijn'in, jota on paljolti kiittäminen yhtyeen nykyisestä visuaalisesta ilmeestä. "A Question of Time" -video oli alku näihin päiviin saakka kestäneelle kiinteälle taiteelliselle yhteistyölle, joka on käsittänyt promovideoiden lisäksi esimerkiksi valokuvia, albumien ja singlejulkaisujen kansia sekä kiertueiden esiintymislavojen ja taustaprojektioiden suunnittelua. Corbijn'in töistä Depeche Modelle voi mainita erityisesti "Enjoy the Silence" -videon, jota voidaan pitää bändin parhaiten tunnettuna videona. Corbijn suunnitteli myös koko taiteellisen ilmeen yhtyeen Devotional-kiertueelle. Hänen kuvaamansa konserttivideo "Devotional" oli jopa Grammy-ehdokkaana parhaiden pitkien musiikkivideoiden kategoriassa (Best Long Form Music Video) vuonna 1995.


title: Luettelo Suomen linja-autoliikennöitsijöistä

text: Tämä on luettelo osasta Suomen linja-autoliikennöitsijöitä. Katso myös artikkeli linja-auto.


title: Salomon (laulaja)

text: Salomon (oikealta nimeltään Timo Antero Silvennoinen, 22. huhtikuuta 1949 Helsinki – 19. marraskuuta 1997 Helsinki) oli suomalainen laulaja, säveltäjä ja sanoittaja. Hän teki läpimurron vuonna 1975, jolloin hän sijoittui Syksyn sävel -kilpailussa toiseksi kappaleella ”Unisatu”. Salomon levytti neljä albumia, minkä jälkeen hän tulkitsi ainoastaan yksittäisiä lainakappaleita kokoelmalevyille. Lopulta hän vetäytyi musiikkialalta siirtyen liikemieheksi harjoittamaan osto- ja myyntitoimintaa.


title: Salomon (laulaja)

text: Salomon muistetaan myös lavastetusta hukkumisonnettomuudesta Espoon Haukilahden uimarannalla elokuussa 1973. Tarkoituksena oli saavuttaa julkisuutta, ja Ilta-Sanomat kirjoittikin tapahtuneesta päivittäin viikon ajan. Lopulta laulaja palasi julkisuuteen ja hukkuminen paljastui pelkäksi pilaksi.


title: Salomon (laulaja)

text: Salomon menehtyi hoitamattomaan diabetekseen vuonna 1997. Hän oli kuollessaan 48-vuotias.


title: Salomon (laulaja)

text: Timo Antero Silvennoinen syntyi Helsingissä 22. huhtikuuta 1949. Lapsuutensa hän vietti nykyisen Vantaan Itä-Hakkilassa sekä Lempäälässä. Koulussa hänet tunnettiin pitkälti lintsaajana sekä lahjakkaana selittäjänä.


title: Salomon (laulaja)

text: Musiikista Silvennoinen kiinnostui teini-iässä. Esikuvia olivat erityisesti Elvis Presley ja Cliff Richard, joita jäljitellen hän äänitti laulujaan nauhalle. Hän osallistui myös menestyksekkäästi Romantino-laulukilpailuun. Vapaa-ajallaan Silvennoinen liikkui Helsingin Haagassa samoissa piireissä kuin esimerkiksi Arto Sotavalta ja Cisse Häkkinen. Ensimmäiset esiintymisensä Silvennoinen teki kuitenkin muodin parissa. Hän toimi teini-iässä mannekiinina nuorisoliikkeiden näytöksissä sekä yksittäisissä paitakuvauksissa. Hän kuitenkin lopetti rahan hankkimisen muodin kautta, koska se alkoi hävettää häntä liikaa.


title: Salomon (laulaja)

text: Jorma Helianderin avulla Silvennoinen päätyi 1960-luvun lopulla erään ruotsalaisorkesterin solistiksi. Hieman myöhemmin hän esiintyi erään tšekkoslovakialaisen yhtyeen kanssa. Kesällä 1968 Suomea kiersi Salomon-show, mutta täysin tuntemattoman nuoren artistin kiertueen menestys jäi rajalliseksi.


title: Salomon (laulaja)

text: Ensimmäiset vakavat levytyssopimusneuvottelut Salomon kävi EMIn kanssa. Suunnitelmat etenivät aina levytysmateriaalin valintaan saakka, mutta asiat kaatuivat Salomonin asepalvelukseen. Levytysten julkaisu ei tuntunut järkevältä tilanteessa, jossa artisti siirtyy vuodeksi armeijaan.


title: Salomon (laulaja)

text: Vuonna 1971 Salomon solmi levytyssopimuksen Fonovoxin kanssa. Salomon oli kuullut isältään kyseisen yhtiön etsivän uusia solisteja, jolloin Salomon sopi tapaamisen yhtiön johtajan Henry Haapalaisen kanssa. Ensimmäiset levytykset tehtiin keväällä 1971, jolloin nauhoitettiin kappaleet ”Itkeä ei saa”, ”Päivä uuteen vaihtuu”, ”Ei parempaa” ja ”Pitkä tie”. Ne kaikki ilmestyivät Fonovoxin ensimmäisellä albumijulkaisulla, kokoelmalevyllä "Kotimainen sarja 1". Kappaleiden levytysolosuhteet eivät olleet parhaat mahdolliset, sillä Salomon nauhoitti osuutensa ruokatunneilla, koska ei onnistunut saamaan työpaikaltaan vapaata. Salomonin mielestä levytetyt kappaleet eivät myöskään sopineet hänen äänelleen.


title: Salomon (laulaja)

text: Kappaleet ”Itkeä ei saa” ja ”Päivä uuteen vaihtuu” julkaistiin tuoreeltaan myös singlenä. A-puoli ”Itkeä ei saa” oli Jarmo Jylhän säveltämä ja sanoittama, ja se sai hyvän vastaanoton. RAY tilasi sitä 1 500 kappaletta, minkä lisäksi se oli yksi vuoden toivotuimmista kappaleista Sävelradiossa. Mediassa Salomonista alettiin povata seuraavaa suurtaa poptähteä. Elokuussa 1971 hän poseerasi nuortenlehti Suosikin kannessa. Vuonna 1972 Salomon äänestettiin Suomen kolmanneksi suosituimmaksi poplaulajaksi.


title: Salomon (laulaja)

text: Vuonna 1972 ilmestyi single "Ei parempaa / Pitkä tie", joka jäi selvästi edeltäjäänsä vähemmälle huomiolle. Salomonia on kuvattu henkilöksi, joka ei aina edustanut kaikkein helpointa ihmistyyppiä, ja hänelle oli tyypillistä purkaa yhteistyö ”ovet paukkuen”, palaten kuitenkin pian anelemaan töiden jatkamista. Esimerkiksi yhteistyö Fonovoxin kanssa päättyi ensimmäisen kerran näihin aikoihin, sillä Salomon olisi halunnut asioiden sujuvan nopeammin. Pian artisti kävi neuvotteluja useammankin levy-yhtiön kanssa.


title: Salomon (laulaja)

text: Syksyllä 1972 Salomon sai Jeesuksen pääroolin Tampereen Työväen Teatterin tuottamassa ja Reijo Paukun ohjaamassa musikaalissa "Jeesus Kristus Superstar". Salomon on kertonut musikaalin tekoon liittyneen monia vastoinkäymisiä. Monella oli vahva näkemys esimerkiksi siitä, että Salomon olisi valittu rooliin ainoastaan ulkonäkönsä takia ja että esitys tulisi kaatumaan häneen. Ongelmana Salomon piti myös esityspaikkana toiminutta jäähallia sen akustiikan ja yleisön kaukaisen sijoittumisen vuoksi.


title: Salomon (laulaja)

text:
Vuonna 1973 Salomon levytti Aarno Ranisen Finnsound-levymerkille singlen "Laulaa saa / Suloinen hymy". Sävellykset olivat Tom Öhlingin ja Frank Robsonin käsialaa, kun taas sanoituksista vastasi Salomon itse. Single jäi vähälle huomiolle, minkä lisäksi ongelmia aiheutti levy-yhtiön hidas aikataulu. Salomonin ja Finnsoundin yhteistyö päättyikin tähän yhteen singleen.
Salomonin hiipuvalle uralle haettiin nostetta lavastetulla hukkumiskuolemalla. Salomon suostui tähän valokuvaaja Olavi Kaskisuon innoittamana. Elokuun 15. päivänä 1973 Ilta-Sanomat uutisoi poplaulajan katoamisesta Espoon Haukilahden uimarannalla – jäljellä oli vain rannalle jäänyt vaatemytty. Tapaus aiheutti suuren kohun, ja poliisi aloitti välittömästi laulajan etsinnät, vaikka todellisuudessa Salomon piileskeli lehtimoguli Urpo Lahtisen huvilan saunamökissä yhdessä toimittaja Hellevi Jussilan kanssa. Lehti kirjoitti tapauksesta näkyvästi viikon ajan, kunnes Salomon kyllästyi piileskelyyn ja palasi julkisuuteen. Tempaus ei kuitenkaan edistänyt Salomonin uraa, vaan päinvastaisesti monet keikkajärjestäjät peruivat sovittuja esiintymisiä. Viimeisessä lehtihaastattelussaan heinäkuussa 1995 Salomon vähätteli omaa osuuttaan. Hänen mukaansa lavastuksen järjestely ja suunnittelu olivat Olavi Kaskisuon vastuulla, joka oli uhonnut nuoren artistin tulevan tempun myötä tähdeksi. Myös rannalta löytyneet vaatteet olivat Kaskisuon, vaikka niiden yhteydestä löydetyt henkilökortti ja avaimet laulajalle kuuluivatkin.


title: Salomon (laulaja)

text: Hukkumisepisodin jälkeen Salomon solmi levytyssopimuksen Matin ja Tepon uuden M & T Productionsin kanssa. Vuonna 1974 sen kautta ilmestyi single "Mentiin seslonkiin / Valvoin koko yön", jonka A-puoli oli käännös Elvis Presleyn hitistä ”I Need Your Love Tonight”, ja B-puoli Matin ja Tepon kirjoittama kappale, jonka he vuotta myöhemmin levyttivät itsekin. Vaikka Salomon piti ”Mentiin seslonkiin” -kappaletta eräänä uransa parhaista levytyksistään, jäi se edeltäjiensä tavoin vähälle huomiolle.


title: Salomon (laulaja)

text: Uran hiipuessa Salomon tienasi elantonsa puhelinmyyjänä. Vuonna 1975 hän kuitenkin palasi Fonovoxille levyttämään. Uusi sopimus takasi Salomonille hyvät rojaltit sekä levynmyynnistä riippumattoman korkean takuusumman. Samanvuotiseen Syksyn sävel -kilpailuun Salomon otti osaa Henry Haapalaisen säveltämällä ja sanoittamalla kappaleella ”Unisatu”. Se sijoittui kilpailun toiseksi saaden lähes kolmanneksen äänistä. ”Unisatu” julkaistiin myös singlenä B-puolenaan muutamaa vuotta vanhempi kappale ”Ei parempaa”. Single ylsi myyntilistalla viidenneksi. Salomon oli viimein noussut tähdeksi, minkä myötä hänen tulonsa kasvoivat merkittävästi.


title: Salomon (laulaja)

text: Läpimurtohitin myötä Salomon aloitti ensimmäisten suomalaisten artistien joukossa tavaratalokeikkailut. Artistin eräänlaiseksi tavaramerkiksi olivat jo muodostuneet tiukat sikamokka-asut, jotka auttoivat naispuolisen yleisön kosiskelussa. Media antoikin laulajalle lisänimen "Seksi-Salomon". Keikkoja Salomon teki 1970-luvulla muun muassa Separaattori- ja Jig-Saw-yhtyeiden säestämänä.


title: Salomon (laulaja)

text: Salomon pääsi tekemään myös ensimmäistä pitkäsoittoaan, jota oli suunniteltu jo ennen ”Unisadun” menestystä. Sen valmistumista kuitenkin viivästytti Salomonin ja Henry Haapalaisen erimielisyydet albumin sisällöstä. Esikoisalbumi "Salomon" ilmestyi lopulta vuonna 1976. Se sisälsi seitsemän suomenkielistä ja viisi englanninkielistä kappaletta. Levyn singlejulkaisut olivat samana vuonna ilmestyneet "Enkeli / Maria Maria" ja "You’re the Devil in Disguise / Diana". Albumia myytiin noin 7 000–8 000 kappaletta.


title: Salomon (laulaja)

text: Salomonin seuraava albumi oli vuonna 1977 ilmestynyt "Malaya", jolla säestäjänä toimi pääasiassa Paradise-yhtye. "Malaya" oli tyylillisesti edeltäjäänsä yhtenäisempi kokonaisuus, joka niin ikään sisälsi niin englannin- kuin suomenkielisiäkin kappaleita. Albumin singlejulkaisun A-puoli oli Salomonin itse kirjoittama nimikappale ”Malaya” B-puolenaan tuottaja Henry Haapalaisen käsialaa ollut ”Kuuma yö”.


title: Salomon (laulaja)

text: Vuonna 1978 Salomon toteutti yhden unelmistaan levyttäessään albumillisen Elvis Presleyn kappaleita. "Salomon & Paradise" -levyn säestäjänä toimi sen nimen mukaisesti Paradise-yhtye. Lisäksi mukaan otettiin jo Salomonin esikoisalbumilla julkaistu kappale ”You’re the Devil in Disguise”. "Salomon & Paradise" sai kiitosta ulkomaita myöten, ja Salomon oli ylivoimainen voittaja Yleisradion kilpailussa, jossa etsittiin Suomen parasta Elvis-imitoijaa. Levyltä julkaistiin yksi single, "Don’t Be Cruel / Can’t Help Falling in Love with You", jotka olivat ”Teddy Bearin” ohella Salomonin suurimpia suosikkeja ja keikkabravuureja albumin materiaalista. "Salomon & Paradise" jäi samalla Salomonin viimeiseksi Fonovoxin julkaisemaksi äänitteeksi, sillä levy-yhtiö ajautui konkurssiin samana vuonna 1978.


title: Salomon (laulaja)

text: Uusi yhteistyökumppani löytyi läheltä, sillä Fonovoxin työntekijät Jarmo Jylhä ja Erkki Puumalainen perustivat uuden levy-yhtiön, J-P Musiikin, jolle Salomon teki uransa viimeiset levytykset. Vuonna 1979 hän äänitti J-P-Musiikin suosituille "Disco City" -kokoelmille yhteensä seitsemän kappaletta, jotka koostuivat lähinnä iskelmäcovereista. J-P-Musiikki julkaisi samana vuonna myös kasettiuusintapainoksen vuoden 1976 esikoisalbumista "Salomon".


title: Salomon (laulaja)

text: Vuonna 1980 ilmestyi Salomonin neljäs ja viimeinen studioalbumi "Uudet tuulet". Se merkitsi siirtymistä edellislevyn rock-linjasta suomi-iskelmän pariin. "Uudet tuulet" sisälsi myös vaikutteita country-musiikista, joita toi mukanaan levylle viisi sävellystä ja neljä sanoitusta tehnyt Kari Kuuva. Albumin menestys jäi kuitenkin verrattain vaisuksi. Siltä julkaistiin myös single "Kaunis Marinella / Ei onni suosi pettäjää". Uuden albumin lisäksi Salomon teki vuonna 1980 joukon kokoelmalevytyksiä. "60-luvun suosikki-iskelmät" -kokoelmille hän levytti lainakappaleet ”Piilopaikka”, ”Päättyneet on päivät”, ”Delilah” ja ”Pieni nukke”. Näistä viimeksi mainittu julkaistiin myös "Uudet tuulet" -albumilla ja ”Delilah” vuonna 1980 julkaistun ”Se koskee” -singlen B-puolena. "Disco City" -kokoelman viidennelle osalle päätyi puolestaan tulkinta Reijo Kallion hitistä ”Viikonloppuisä”. Laulaja levytti kappaleen poikkeuksellisesti omalla nimellään Timo Silvennoinen.


title: Salomon (laulaja)

text: Vuonna 1981 Salomon teki kaksi levytystä. "Disco City" -sarjan kahdeksannelle osalle hän tulkitsi Kake Randelinin hitin ”Kirje kotiin”, ja "Musiikin sävelsatoa" -kokoelmalle Kari Kuuvan säveltämän uuden kappaleen ”Juokse hänen luokseen”. Seuraavana vuonna 1982 albumille päätyi kaksi uutta levytystä. Veikko Juntusen kirjoittama kappale ”Aallot lyö” julkaistiin kokoelmalla "Maantiehitit" ja Kake Randelinin hitti ”Avaa hakas kokoelmalevyllä "Hankirallit". Ne jäivät samalla Salomonin viimeisiksi levytyksiksi. Jarmo Jylhän mukaan levytysten loppumiseen vaikuttivat artistin uskon loppuminen musiikkiuraansa sekä alkoholinkäytön aiheuttamat rajoitukset. Salomon itse totesi saaneensa musiikista kaiken minkä halusikin – päästä keikkailemaan ja levyttämään. Vuonna 1982 ilmestyi myös Salomonin ensimmäinen kokoelma-albumi, "Nimittäin". Se julkaistiin ainoastaan kasettiformaatissa, ja sisälsi kaksitoista levytystä vuosilta 1979–1981. Sen materiaalin pääpaino oli lainakappaleissa.


title: Salomon (laulaja)

text: Levytysuran päätyttyä Salomon ryhtyi liikemieheksi harjoittamaan laajasti erilaista osto- ja myyntitoimintaa. Yksi niistä oli videofirma, joka myi ja vuokrasi videoita kautta Suomen. 1980-luvun lopulla Salomon teki lyhytaikaisen paluun J-P-Musiikille – myyntiedustajana.


title: Salomon (laulaja)

text: Vaikka Salomon ei enää levyttänytkään, teki hän edelleen satunnaisesti keikkoja. Hän tosin haaveili uusista levytyksistä 1980- ja 90-lukujen vaihteessa tehden suomenkielisen demon Del Shannonin hitistä ”Runaway”. Suunnitelmat kuitenkin kariutuivat, kun Frederik ehti julkaista siitä oman versionsa ”Savvoon jäin”.


title: Salomon (laulaja)

text: Salomonin kohtaloksi koitui hoitamaton diabetes, jota hän oli jo pidempään sairastanut. Salomon kuoli kotonaan 19. marraskuuta 1997, 48-vuotiaana.


title: Salomon (laulaja)

text: Salomonin kuoleman myötä Poptori julkaisi vuonna 1998 kuudentoista suomenkielisen kappaleen CD- ja kasettikokoelman "Salomon in Memoriam". Vuonna 2005 sama yhtiö julkaisi CD-levynä englanninkielistä tuotantoa nimellä "Tribute to Elvis". Näitä molempia albumeja on myyty yli 3 000 kappaletta. Toukokuussa 2009 Rocket Records julkaisi kahden CD-levyn kokoelman "Unisatu – Kootut levytykset 1971–1980".


title: Harri István Mäki

text: Harri István Mäki (s. 19. huhtikuuta 1968 Tampere) on suomalainen kirjailija. Hän on toiselta ammatiltaan teatteriohjaaja ja toimii Oriveden Opistossa sanataiteen opettajana. Mäki on kirjoittanut lasten- ja nuortenromaaneita, romaaneita, näytelmiä, kuunnelmia ja TV-käsikirjoituksia.


title: Harri István Mäki

text: Suosituimmiksi kirjoiksi ovat tulleet Mäen juuri lukemaan oppineille suunnatut lastenkirjasarjat Sihis ja Naamiosankarit. Muita hänen kirjoittamiaan seikkailusarjoja ovat lapsille suunnattu Luke -sarja (marsukapteeni keltaisessa sukellusveneessä), varhaisnuorille suunnatut Hakkerit (nettirikokset), Dark Dante (muinaisaarteet), Leevi (kadonneet historialliset reliikit) ja Siperian legioona (eksyneet kummitukset Finlaysonin tehtaassa). Harri István on kirjoittanut myös kaksi selkoromaania nuorille: Rikkaat ritarit sekä Rikkaat ritarit ja Zombiprinsessa. Mäki on kuvittanut lastenkirjansa "Superkumikana, Prahan vaahtohirviöt" sekä "Sipsu teatterihamsteri".


title: Harri István Mäki

text: Aikuisille suunnattuja romaaneita ovat tanssijoista kertova "Kraatterin lapset" ja veijariromaanit "Musta legioona" sekä "Pyhä klaani". Tapani Baggen kanssa Mäki on kirjoittanut yhdessä dekkarit "Synnyimme lähtemään" sekä "Paha paikka".


title: Harri István Mäki

text: Mäki harrastaa tussipiirtämistä, matkustamista ja kääpiökoiria. Hän asuu perheensä kanssa vanhassa talossa Ylöjärvellä. Mäki vietti lapsuutensa Unkarissa (äitinsä on unkarilainen). Lapsena kirjailija piirsi sarjakuvia kummituksista, hirviöistä, linnoista ja purjelaivoista. Mäki kertoo, että hän haluaa kirjoittaa sellaisia kirjoja lapsille ja nuorille, jotka saavat heidät käyttämään mielikuvitustaan. Sellaisista kirjoista Mäki piti lapsena eniten. Tärkeintä on tarjota lapsille ja nuorille oma kirjallisuuskulttuuri.


title: Petra (kaupunki)

text: Petra (, "Baṭrā"; , 'kallio') on historiallinen ja arkeologinen rauniokaupunki Ma’anin kuvernoraatissa nykyisessä Jordaniassa. Se sijaitsee Akabanlahdelta Kuolleellemerelle ulottuvan laakson Wadi Araban itäpuolella vuorten ympäröimässä laaksossa.


title: Petra (kaupunki)

text: Petra perustettiin nabatealaisten pääkaupungiksi kuudennella vuosisadalla eaa. Se tunnetaan erityisesti kiveen kaiverretusta arkkitehtuuristaan ja vesijohtojärjestelmästään. Suurimmillaan Petrassa oli mahdollisesti yli 20 000 asukasta, ja se oli merkittävä kauppakeskus. Kaupunki hylättiin tiettävästi 600-luvun lopulla maanjäristysten ja kaupan vähenemisen seurauksena, minkä jälkeen se vaipui unohduksiin. Nykyisin Petra on suosittu vierailukohde, ja se on ollut Unescon maailmanperintöluettelossa vuodesta 1985.


title: Petra (kaupunki)

text: Petra sijaitsee vuorten reunustamassa laaksossa. Kaupunkiin on useita tuloreittejä. Nykyisin vierailijat saapuvat kaupunkiin useimmin idästä kapean Siq-solan kautta. Ennen vanhaan kaupunkiin tultiin myös laakson eteläpuolelta Aaronin vuoren ja Petran alatasangon kautta tai pohjoisen ylätasangon kautta.


title: Petra (kaupunki)

text: Laakson ulkopuolella on nabatealaisia kalliohautoja ja kaivoksia. Ennen kaupunkiin johtavan Siq-solan sisäänkäyntiä on pato, joka estää veden tulvimisen kaupunkiin sateiden aikana ja jonka viereen kaivettu vesitunneli, joka johtaa veden toiseen laaksoon. Petran autioitumisen jälkeen myös pato rikkoutui pitkäksi aikaa ja tulvat tuhosivat osan kaupungista.


title: Petra (kaupunki)

text: Kaupunkiin johtava Siq-sola on yli kilometrin mittainen, korkeiden kallioiden reunustama ja kapeimmalta kohdaltaan vain noin kolmen metrin levyinen. Sen reunustoilla on luonnollisia veden muokkaamia kivimuodostelmia ja muinaisia nabatealaisia kaiverruksia, ja sen reunoja pitkin vesi pääsee virtaamaan Petran ja Wadi Musan välillä. Siqin vierestä lähtee vaikeakulkuisempi ja vaarallisempi reitti, joka kulkee osittain vesitunnelin kautta.


title: Petra (kaupunki)

text: Kaupunkia ympäröivistä vuorista tunnetuimpia ovat itäinen Al Kubtha sekä läntiset Umm al-Beyyara ja Jebal Habis. Muutaman kilometrin päässä kaupungista lounaaseen sijaitsee Aaronin vuori (Jabal Haroun), jossa ylipappi Aaronin kerrotaan kuolleen ja jonne hänet on haudattu.


title: Petra (kaupunki)

text: Siq-solan avautuessa Petraan tulijalle näyttäytyy ensimmäisenä kallioon kaiverrettu Al Khazneh, ”Aarrekammio”. Siinä on useita kerroksia ja näyttävä julkisivu. Aarrekammion läheltä alkaa fasadikatu, jonka varrella on useita suuria ja pieniä hautakammioita julkisivuineen. Kallioseinämään louhituista hautakammioista suurimmat ovat kuningashautoja, jotka rakennettiin ajanlaskun ensimmäisellä vuosisadalla. Näistä merkittävimpiä Aarrekammion lisäksi ovat Palatsihauta (korkeus 46 metriä, leveys 49 metriä.), Korinttilainen hauta (28 × 28 metriä) ja Uurnahauta (26 × 16 metriä). Julkisivultaan hyvin näyttävät hautakammiot oli alun perin rapattu ja maalattu värikkäiksi.


title: Petra (kaupunki)

text: Laakson yläpuoleiselle vuorelle johtavat portaat. Ylhäälle on kaiverrettu obeliskeja, ja paikkaa onkin käytetty luultavasti uskonnollisiin tarkoituksiin kuten uhraamiseen. Ylös johtavien portaiden viereen reunuskallioon on kaiverrettu suuri teatteri, joka rakennettiin jo ennen roomalaisaikaa ensimmäisellä vuosisadalla.


title: Petra (kaupunki)

text: Kaupungin poikki itä–länsisuuntaisesti kulkee pylväikkökatu, jonka varrella on monia yhä tutkimattomia arkeologisia kohteita. Pylväikkökadun eteläpuolella on suuren temppelin tai hallintorakennuksen rauniot. Sen vierellä on ollut allas ja puutarhoja. Petran temppeleistä levein julkisivu on Dusharesin temppelillä (Qasr al Bint). Petran museossa on esillä paikalta löytynyttä esineistöä, vesiputkia ja pylväitä. Kaupungissa on myös useita kirkkoja, joista suurin otettiin käyttöön vuonna 446, ja suuri luostari. Petran eteläosissa on käärmemonumentiksi kutsuttu veistos.


title: Petra (kaupunki)

text: Petrassa pelattiin paljon lautapelejä, ja kaupungin kiviin on kaiverrettu lukemattomia pelialustoja.


title: Petra (kaupunki)

text: Avoimessa laaksossa sijaitsevaa Petraa ympäröivät kaupungin pohjois- ja eteläpuolelle rakennetut kaupunginmuurit, jotka suojasivat kaupunkia valloittajilta.


title: Petra (kaupunki)

text: Kukoistuskautenaan Petra oli taidokkaasti kasteltu, vehreä kaupunki, jossa viljeltiin hedelmiä ja viiniä. Sen vaikuttava ja värikäs arkkitehtuuri yhdisteli vaikutteita niin Kreikasta, Egyptistä, Mesopotamiasta kuin Intiastakin.


title: Petra (kaupunki)

text: Petran pohjoispuolelta on löytynyt jälkiä asutuksesta ajalta 7000–6500 eaa. On arveltu, että noin 1200-luvulla eaa. mennessä Petran ympäristön kukkuloille oli asettunut edomilaisia. 500-luvulta eaa. alkaen edomilaisten rinnalle alueelle muutti nabatealaisia, jotka olivat arabipaimentolaisia, mutta ryhtyivät Petrassa viljelemään maata.


title: Petra (kaupunki)

text: Nabatealaiset rakensivat karulla ja kuivalla alueella sijainneeseen Petraan kehittyneen vesijohtojärjestelmän, joka johti purojen veden kaupunkiin. Vesirännit kaiverrettiin kiveen ja tiivistettiin, ja vesijohdot tehtiin terrakottasta. Kaupunkiin virtasi päivittäin 40 miljoonaa litraa vettä. Keinokastelujärjestelmä teki viljelyn mahdolliseksi, kehittynyt virtausten sääntelytekniikka vähensi äkkitulvien riskiä, ja kuivina kausina voitiin hyödyntää säiliöiden ja altaiden vettä.


title: Petra (kaupunki)

text: Petraan viitattiin Raamatussa mahdollisesti nimellä Sela.


title: Petra (kaupunki)

text: Petra alkoi nousta merkittäväksi kauppakeskukseksi ensimmäisellä vuosisadalla eaa. Kaupunki sijaitsi kahden tärkeän kauppareitin risteyskohdassa: toinen kulki Aasian ja lännen välillä, toinen Arabian ja pohjoisen välillä. Petrassa kamelikaravaanit saivat pysähtyä juomaan ja yöpymään turvallisesti maksua vastaan.


title: Petra (kaupunki)

text: Roomalaiset valloittivat Nabatean 106 jaa., ja siitä tuli valtakunnan Arabian provinssi. Roomalaiset toivat Petraan uutta tekniikkaa, kuten lattioiden kautta toimivan keskuslämmityksen. Orjat sytyttivät tulen lattian alla olevaan uuniin, josta lämmin ilma ja savu lähtivät kiertämään taloa lattian alla olevissa putkissa ja lämmittivät talon. Petrassa oli mahdollisesti 20–30 000 asukasta roomalaisaikana, jolloin sen merkitys kauppakaravaanireittinä oli suurimmillaan.


title: Petra (kaupunki)

text: Petra oli tärkeä pakanallinen uskonnollinen keskus ennen kristinuskon saapumista, ja kaupunki kääntyi lopullisesti kristinuskoon tarinan mukaan vuonna 423. Petran tärkeimpiä pakanajumaluuksia olivat Al-’Uzza ja Dushara.


title: Petra (kaupunki)

text: Petra kärsi usein maanjäristyksistä. Vuoden 363 järistys tuhosi puolet kaupungista, eikä se enää kyennyt toipumaan ennalleen, varsinkin koska kauppareittien muutokset olivat vähentäneet sen merkitystä. Kaupunki selvisi kuitenkin bysanttilaisena kristillisenä keskuksena ainakin 500-luvun loppuun. 630-luvulla muslimit valloittivat alueen. Kaupunki autioitui viimeistään 600-luvun lopulla.


title: Petra (kaupunki)

text: Petran sijainti, koko, ympäröivät vuoret ja muut pinnanmuodot, sisääntuloreitit, ilmasto sekä asema suurkaupunkina, merkittävänä kauppareittinä ja uskonnollisena keskuksena vastaavat tarkasti Koraanin ja muiden varhaisten islamilaisten kirjoitusten kuvausta islamin Pyhästä kaupungista, jota vastaan Muhammadin johtamat medinalaiset kävivät sotia. Myös varhaisten moskeijoiden "qiblat" oli suunnattu juuri Petraa kohti. Joidenkin tutkijoiden mukaan onkin mahdollista, että Petra oli islamin Pyhä kaupunki vajaan sadan vuoden ajan, kunnes siellä sisällissotaan asti sijainnut Kaaban musta kivi siirrettiin kaupungin raunioiduttua pysyvästi Mekkaan.


title: Petra (kaupunki)

text: Petran löysi länsimaalaisten kannalta uudestaan tutkimusmatkailija Johann Ludwig Burckhardt, joka Petraan päästäkseen muuntautui muslimiksi ympärileikkausta myöten ja selitti haluavansa uhrata vuohen kaupungin lähellä sijaitsevalla Aaronin vuorella, jossa perimätiedon mukaan olisi Mooseksen veljen Aaronin hauta. Vuori on sekä juutalaisten, kristittyjen että muslimien pyhä paikka, mutta nykyisin siellä on islamilainen pyhäkkö.


title: Petra (kaupunki)

text: Petran luolissa asui beduiineja vielä 1980-luvulla, kunnes Jordanian hallitus rakennutti heille kylän Petran pohjoispuolelle.


title: Petra (kaupunki)

text: Nykyisin Petrassa ja sen lähistöllä tehdään paljon arkeologisia tutkimuksia. Silti alueesta vain muutama prosentti on tutkittu. Suomalainen professori Jaakko Frösén työryhmineen on vuodesta 1994 tutkinut Petrasta löydettyjä papyruskääröjä ja vuodesta 1997 suorittanut arkeologisia kaivauksia Aaronin vuorella.


title: Petra (kaupunki)

text: Petrasta on tullut viime vuosikymmeninä suosittu turistikohde. Kaupungissa kävi vuoden 2013 aikana 609 000 vierailijaa; vielä 1990-luvun alkuvuosina kävijöitä oli vain noin 100 000. Vierailijat menevät kaupunkiin Siq-solan kautta jalkaisin tai hevoskyydillä, ja laakson sisällä voi liikkua myös aasilla tai kamelilla.


title: Petra (kaupunki)

text: Elokuvan Indiana Jones ja viimeinen ristiretki lopun ulkokohtauksia kuvattiin Petrassa. Sen sijaan elokuvan kuvaamat temppelin sisätilat olivat studiolavasteita. Petrassa käyvien turistien määrä kasvoi huomattavasti elokuvan ilmestymisen jälkeen.


title: Petra (kaupunki)

text: Vuonna 1985 Petra nimettiin Unescon maailmanperintökohteeksi.


title: The Smashing Pumpkins

text: The Smashing Pumpkins (alun perin ilman "The"-liitettä) oli 1990-luvun kaupallisesti ja taiteellisesti menestyneimpiä yhdysvaltalaisia alternative rock -yhtyeitä. Se perustettiin Chicagossa 1988. Yhtyeen vaikuttajina ovat muun muassa New Order, The Cure ja Pixies.


title: The Smashing Pumpkins

text: Yhtye nousi suureen suosioon albumien "Siamese Dream" (1993) ja "Mellon Collie and the Infinite Sadness" (1995) myötä, jolloin se saavutti suurimman kaupallisen menestyksensä. Vuosien varrella yhtyeessä esiintyi suuria ongelmia, kuten huumeriippuvuutta, jonka takia kiertuemuusikkona toiminut (kosketinsoittimet) Jonathan Melvoin menehtyi New Yorkissa vuonna 1996. Toukokuussa 2000 yhtye ilmoitti hajoavansa ja viimeisen konserttinsa se soitti joulukuun toisena päivänä Chicagossa. Vuosina 2001–2003 Smashing Pumpkinsin johtohahmo Billy Corgan oli Zwan-yhtyeen keulahahmo ja perustajajäsen, mutta yhtye kuitenkin hajosi parin vuoden jälkeen, jonka jälkeen Corgan kehitteli soolouraansa.


title: The Smashing Pumpkins

text: Kesäkuussa 2005 Billy Corgan ilmoitti aikeensa koota yhtyeen uudestaan ja tehdä comebackin. Smashing Pumpkins julkaisi uuden albuminsa "Zeitgeist" 7. heinäkuuta 2007 ja yhtye on sen jälkeen julkaissut kolme albumia ja tehnyt lukuisia keikkoja.


title: The Smashing Pumpkins

text: Billy Corgan muutti pois kotikaupungistaan Chicagosta Floridaan pystyäkseen työskentelemään oman goottiyhtyeensä kanssa. Corganin yhtye Marked oli kuitenkin hyvin lyhytikäinen ja sen hajoamisen jälkeen Corgan palasi kotikaupunkiinsa. Työskennellessään paikallisessa levykaupassa hän tapasi kitaristi James Ihan ja he alkoivat tutustuttuaan tehdä kappaleita yhdessä. Vähän tämän jälkeen yhtyeeseen saatiin basistiksi D'arcy Wretzky. Myöhemmin yhtye teki ensimmäiset esiintymisensä rumpukoneen kanssa, kunnes yhtyeeseen löydettiin rumpaliksi aiemmin lähinnä jazz-yhtyeissä soittanut Jimmy Chamberlin. Yhtye alkoi tehdä lauluja ja esiintyä vuoden 1989 aikana. Yhtye julkaisi vuonna 1990 ensimmäisen singlensä, kappale oli "I Am One" ja julkaisina toimi Limited Potential. Yhtye julkaisi toisen singlen "Tristessa" Sub Pop -levymerkillä ja sai tämän jälkeen levytyssopimuksen Caroline Recordsilta. Debyyttialbumin "Gish" tuotti Butch Vig ja se julkaistiin vuonna 1991. Yhtyeen julkaiseman "Lull"-EP:n jälkeen yhtye meni Virgin Recordsille. Smashing Pumpkins oli muun muassa Red Hot Chili Peppersin ja Guns n' Rosesin lämmittelijänä. Suosion myötä Chamberlin aloitti päihdekokeilunsa ja Corgan kärsi syvästä masennuksesta, joka vaikutti yhtyeen toisen pitkäsoiton teksteihin.


title: The Smashing Pumpkins

text: Grunge-musiikin tullessa suosituksi myös Smashing Pumpkinsin suosio kasvoi. Smashing Pumpkins itse asiassa luettiin grunge-yhtyeeksi, mitä yhtye itse ei ymmärtänyt, vaikka heidän tummanpuhuvassa musiikissaan olikin yhtymäkohtia grungeen. Yhtyeellä oli paljon paineita sen lähtiessä äänittämään seuraavaa albumia. Corganin ja muiden yhtyeen jäsenten piti työskennellä paljon ja nopeasti. Yhtye sai albumin valmiiksi muutamassa kuukaudessa. Albumi "Siamese Dream" julkaistiin vuoden 1993 aikana ja se sai hyvän vastaanoton. Kappaleet "Today" ja "Disarm" nousivat hiteiksi ja yhtye sai nyt huomiota myös kansainvälisesti.


title: The Smashing Pumpkins

text: Vuonna 1994 yhtye julkaisi harvinaisuuskokoelman "Pisces Iscariot", joka sijoittui albumilistalle Yhdysvalloissa jopa paremmin kuin toinen pitkäsoitto. Yhtye esiintyi samana vuonna pääesiintyjänä Lollapaloozassa ja 1995 Reading Festivalilla. Tämän jälkeen yhtye keskeytti esiintymisensä, jotta he voisivat tehdä seuraavaa albumiaan.


title: The Smashing Pumpkins

text: Lokakuun loppupuolella vuonna 1995 Smashing Pumpkins julkaisi kolmannen studioalbuminsa "Mellon Collie and the Infinite Sadness", joka oli tupla-albumi. Albumi myi paremmin kuin mikään yhtyeen aikaisempi julkaisu. Yhtye meni albumilla kunniahimoisempaan suuntaan ja kappaleet "Bullet with Butterfly Wings", "1979" ja "Tonight, Tonight" nousivat hiteiksi. Yhtye sai seuraavana vuonna seitsemän Grammy-ehdokkuutta, josta voitti yhden (Bullet with Butterfly Wings: Paras Hard Rock-esitys). Yhtye päätti laajentaa maailmankiertuettaan pitemmäksi. Yhtye sai kuitenkin 11. kesäkuuta suuren kolauksen kun rumpali Jimmy Chamberlin ja keikoilla soittanut kosketinsoittaja Jonathan Melvoin olivat ottaneet heroiinin yliannostuksen. Melvoin todettiin kuolleeksi ja Chamberlin joutui vankilaan huumeiden hallussapidosta. Tästä huolimatta yhtye päätti jatkaa kiertuetta uudella kokoonpanolla, sillä Chamberlin erotettiin yhtyeestä tapahtuneen jälkeen.


title: The Smashing Pumpkins

text: Vuonna 1997 Smashing Pumpkins teki kappaleen "Eye" elokuvan "Lost Highway" soundtrackille. Kappaleella yhtye meni huomattavasti erilaiseen ilmaisutyyliin sillä se sisälsi paljon elektronisia vaikutteita. Vuoden 1998 albumi "Adore" sisälsi juuri näitä vaikutteita ja nyt myös hieman goottilaisia sävyjä. Albumin tunnetuin kappale on "Ava Adore". Hyvästä vastaanotosta huolimatta albumi ei yltänyt myyntiluvuiltaan lähellekään aikaisempien julkaisujen tasoa.


title: The Smashing Pumpkins

text: Keväällä 1999 yhtye otti takaisin rumpali Chamberlinin ja lähti alkuperäiskokoonpanossa minikiertueelle joka kantoi nimeä Arising-tour. Yhtye soitti A12 konserttia pienissä saleissa. Syksyllä yhtye ilmoitti, että D'arcy Wretzky ei tulisi olemaan enää yhtyeessä, tilalle tuli Hole-basisti Melissa Auf Der Maur. Samalla yhtye kertoi, että heidän seuraava albumi "Machina/The Machines of the God" myöhästyy lähes puolella vuodella ja julkaistaan näin ollen helmikuussa 2000. Uusi albumi myi paremmin kuin "Adore", mutta ei silti tuottanut toivottua tulosta. Toukokuun 23. päivä Corgan ilmoitti radiohaastattelussa yhtyeen hajoavan loppuvuodesta kiertueiden jälkeen, mutta sitä ennen julkaistaan vielä heidän viimeinen studioalbumi "Machina II/The Friends & Enemies of Modern Music" ilmaiseksi internetissä.


title: The Smashing Pumpkins

text: Koko alkuvuosi 2000 meni yhtyeeltä kierrellen yhdysvaltojen konserttisaleja. Lopetusilmoituksen ja Machina II:n julkaisun jälkeen vuorossa oli jäähyväiskiertueen, The Sacred and Profane tour:in vieminen Aasiaan, Kanadaan, Eurooppaan sekä Etelä-Afrikkaan. Smashing Pumpkins esiintyi viimeisellä kiertueellaan myös Suomessa, keikkapaikkana toimi Helsingin Hartwall-areena 25. lokakuuta.


title: The Smashing Pumpkins

text: Marraskuun loppupuolella yhtye saapui takaisin kotimaahansa ja ryhtyi valmistautumaan kahteen viimeiseen konserttiinsa Chicagossa. Toiseksi viimeisenä konserttipaikkana toimi United Center jossa bändi esitti hyvin samankaltaisen kattauksen kuin aiemmin mm. Euroopassa (ja Suomessa) esiintyessään. Viimeinen keikka järjestettiin yhtyeen perinteitä kunnioittaen Club Metrossa, samassa pienessä konserttisalissa jossa bändi oli 13 vuotta aikaisemmin soittanut ensimmäisen keikkansa. Konserttiin saapuneille kuulijoille jaettiin ovilla pienimuotoinen lahja, nimittäin ensimmäisen konsertin aikaisemmin julkaisematon CD-painos. "The Last Show" kesti noin kolme ja puoli tuntia, eri kappaleita soitettiin peräti 39. Vierailevina artisteina esiintyivät The Frogs, Linda Strawberry, Matt Walker, Rick Nielsen sekä Billy Corganin isä Bill Corgan, Sr. Viimeisenä livevetona kuultiin Siamese Dream-albumin rämäpäinen Silverfuck-kappale jota yhtye venytti ja sovelsi siten, että kappaleen kestoksi tuli lopulta yli puoli tuntia.


title: The Smashing Pumpkins

text: Kesäkuussa 2005 Billy Corgan ilmaisi aikeensa koota yhtye uudelleen. Huhtikuussa 2006 yhtyeen kotisivulla Billy Corgan ilmoitti yhtyeen palaavan jälleen yhteen ja julkaisevan uuden albumin lähitulevaisuudessa. Marraskuussa 2006 kotisivuilla ilmoitettiin yhtyeen olevan studiossa levyttämässä uutta albumia, joka ilmestyisi pian. Uusi "Zeitgeist"-albumi julkaistiin 7. heinäkuuta 2007. Albumi myi Yhdysvalloissa kultaa. Uuteen kokoonpanoon kuuluvat Billy Corganin ja rumpali Jimmy Chamberlinin lisäksi Jeff Schroeder (kitara) sekä Ginger Reyes (basso). Alkuperäisjäseniä, James Ihaa sekä D'arcy Wretzkya oli kysytty mukaan osaksi kokoonpanoa, mutta he eivät olleet kiinnostuneita.


title: The Smashing Pumpkins

text: Smashing Pumpkins aloitti maailmankiertueensa Pariisista 22. toukokuuta 2007. Heinäkuun 7. päivä Smashing Pumpkins soitti Live Earth -tapahtumassa New Jerseyssä Yhdysvalloissa ilmastonmuutosta vastaan. Laajan Amerikan-kiertueen jälkeen Smashing Pumpkins suuntasi takaisin Eurooppaan ja soitti suurilla areenoilla. Suomeen yhtye saapui konsertoimaan Helsingin jäähallille 3. maaliskuuta 2008. Suomen konsertti oli yhtyeen Euroopan-kiertueen päätöskonsertti. Tällä kiertueella yhtye keskittyi lähinnä soittamaan vanhaa materiaalia.


title: The Smashing Pumpkins

text: Loppuvuodesta 2008 Smashing Pumpkins ilmoitti julkaisevansa tupla-DVD:n "If All Goes Wrong" sekä tekevänsä 20-vuotisjuhlakiertueen.


title: The Smashing Pumpkins

text: Vuonna 2009 yhtyeen pitkäaikainen rumpali Jimmy Chamberlin päätti erota. Yhtyeen omien sivujen mukaan ero tapahtui sovinnossa, eikä riitaa syntynyt. Koesoiton myötä yhtye pestasi Chamberlinin tilalle 19-vuotiaan Mike Byrnen. Yhtye alkoi tehdä uutta albumia. Myöhemmin yhtye tiedotti julkaisevansa massiivisen 44 kappaleesta koostuvan "Teargarden by Kaleidyscope" -konseptialbumin. Alkuperäisen idean mukaan levyn kaikki kappaleet julkaistaisiin ilmaiseksi internetissä sekä neljän kappaleen EP-CD-leyinä, eli yhteensä 11 eri EP-CD:nä. Konseptialbumin ensimmäinen kappale A Song for a Son julkaistiin internetissä joulukuussa 2009. Maaliskuussa 2010 yhtyeessä vuodesta 2007 vaikuttanut Ginger Rhyes erosi bändistä raskaudesta johtuen. Uudeksi basistiksi valittiin Nicole Fiorentino. 25. toukokuuta julkaistiin Teargarden by Kaleidyscope -konseptialbumin ensimmäinen fyysinen EP, V1: Songs for a Sailor vinyyli+cd-paketti.Teargarden by Kaleidyscopen toista osaa jouduttiin odottamaan marraskuulle kun osa 2, V2: The Solstice Bare julkaistiin.


title: The Smashing Pumpkins

text: 26. huhtikuuta 2011 Corgan ilmoitti että Smashing Pumpkins julkaisee seuraavaksi "Oceania"-nimisen täyspitkän albumin joka on "albumi albumissa", eli Teargarden by Kaleidyscope -konseptialbumin kolmas osa.


title: The Smashing Pumpkins

text: Smashing Pumpkins tiedotti päässeensä EMI levy-yhtiön kanssa yhteisymmärrykseen yhtyeen kuuden ensimmäisen albumin uudelleenjulkaisuista. Tarkoituksena on julkaista kaikki yhtyeen EMI-merkin alla tehdyt albumit uudelleen remasteroituina, bonus-sisällöillä. Marraskuussa 2011 EMI julkaisi yhtä aikaa sekä "Gishin" että "Siamese Dreamin" remasteroidut versiot useissa eri formaateissa.


title: The Smashing Pumpkins

text: Yleisesti kehuttu "Oceania" julkaistiin lopulta reilua vuotta myöhemmin tiedotuksestaan, 20. kesäkuuta 2012.


title: The Smashing Pumpkins

text: Remasteroitujen levyjen sarja sai jatkoa vuoden 2012 aikana kun "Pisces Iscariot" julkaistiin kesäkuussa ja "Mellon Collie and the Infinite Sadness" joulukuussa.


title: The Smashing Pumpkins

text: Smashing Pumpkins esiintyi kolmannen kerran Suomessa 4. elokuuta 2013 ja Circus-klubilla Helsingissä. Samalla viikolla julkaistiin "Aeroplane Flies High" remasteroituna pakettina.


title: The Smashing Pumpkins

text: Vuonna 2014 Billy Corgan erotti Fiorentinon sekä Byrnen yhtyeestä. Corgan ja Schroeder aloittivat uuden studioalbumin valmistelun ja pestasivat Tommy Leen rumpaliksi seuraavalle levylle. Lopputuloksena syntyi "Monuments To An Elegy" -studioalbumi. Levy julkaistiin 5. joulukuuta 2014. Aikaisemmin syksyllä ilmestyi "Adore-"albumin remasteroitu, uusintajulkaisupaketti joka sisälsi kuusi CD:tä sekä DVD:n.


title: The Smashing Pumpkins

text: Keväällä 2015 Corgan ja Marilyn Manson (muusikko) pitivät yhteisen lehdistötilaisuuden jossa muusikot ilmoittivat lähtevänsä kesällä yhteiselle kiertueelle halki yhdysvaltojen. The End Times Tour -nimeä kantava rundi käynnistyi 7.6.2015. Smashing Pumpkinsien alkuperäisrumpali, Jimmy Chamberlin liittyi yhtyeeseen kiertueen ajaksi.


title: The Smashing Pumpkins

text: 22. joulukuuta 2015 uutisoitiin Billy Corganin saaneen esikoisensa kumppaninsa Chloe Mendelin kanssa.


title: The Smashing Pumpkins

text: Smashing Pumpkins suuntasi alkukeväällä 2016 In Plainsong: An Acoustic-Electro Evening-kiertuueelle yhdessä alkuperäisrumpalin Jimmy Chamberlinin kanssa. Kiertueen kolmannessa ja neljännessä konsertissa, Los Angelesin Theatre at Ace Hotel -konserttisalissa koettiin todellinen yllätys, sillä yhtyeen alkuperäinen perustajajäsen James Iha nousi 48-vuotis-syntymäpäivänään ensimmäistä kertaa lavalle Smashing Pumpkinsien merkeissä lähes kuuteentoista vuoteen. Los Angelesin ensimmäisellä keikalla Iha soitti kappaleet Mayonaise, Soma, Rocket, Spaceboy, Today, Whir, Disarm sekä palasi vielä lavalle yhtyeen kanssa soittaakseen encoren jonka aikana kuultiin Rolling Stones-lainaus Angie, Happy Birthday sekä ennenjulkaisematon ja livenä soittamaton Amarinthine.


title: The Smashing Pumpkins

text: Lauantaina 10. helmikuuta 2018 Smashing Pumpkinsien verkkosivuille ilmestyi laskuri joka laski sekunteja torstai-iltaan 15. helmikuuta. Kun Laskuri saavutti nollahetken, ilmestyi sivuille video jossa Siamese Dream -albumin kansikuvatytöt aikuisiksi kasvaneina sytyttävät yhtyeen sydänlogon liekinheittimellä tuleen. Videon yhteydessä paljastettiin James Ihan paluu yhtyeen vakiojäseneksi sekä sen, että yhtye tekee kesällä 2018 peräti 33 suurta konserttia Yhdysvalloissa ja Kanadassa. Shiny And Oh So Bright -kiertueella Smashing Pumpkinsien kokoonpanon muodostaa Billy Corgan, James Iha, Jimmy Chamberlin sekä Jeff Shroeder. Kiertueella yhtye soittaa musiikkia ainoastaan viideltä ensimmäiseltä albumiltaan ("Gish, Siamese Dream, Mellon Collie and the Infinite Sadness, Adore" sekä "Machina/The Machines of the God"). Uutta musiikkia ei julkaistu paluu-uutisoinnin yhteydessä, mutta Corganin Instagram-päivitysten mukaan sellaista on tulossa, sillä Smashing Pumpkinseilla olisi jo kahdeksan uutta ja nimettyä kappaletta tuloillan.


title: The Smashing Pumpkins

text: The Smashing Pumpkins julkaisi 16.11.2018 uuden, kahdeksasta kappaleesta koostuneen albumin, "Shiny And Oh So Bright - Vol. 1/LP - No Past, No Future, No Sun." Rick Rubinin tuomalla levyllä yhtyeen jäsenistöksi muodostui Corgan, Iha, Chamberlin sekä Shroeder. Levyltä lohkaistiin kolme singleä: "Solara", "Silvery Sometimes (Ghosts)" sekä "Knights of Malta".


title: The Smashing Pumpkins

text:
Today 7", Cherub Rock 7", Disarm 7", Rocket 7"
Sisältää Gish- ja Siamese Dream -albumeilta ylijääneitä, julkaisemattomia kappaleita
Bullet With Butterfly Wings CD-single, Tonight, Tonight CD-single, 1979 CD-single, Thirty-Three CD-single, Zero CD-single


title: Jaakko Frösén

text: Jaakko Lars Henrik Frösén (s. 9. tammikuuta 1944 Helsinki) on kreikkalaisen filologian professori emeritus Helsingin yliopistossa ja arvostettu suomalainen antiikintutkija. Frösén tunnetaan ennen muuta papyrologisista tutkimuksistaan, sillä hän tutkimusryhmineen on saanut hyviä tuloksia Petran kaupungista löydettyjen, pahoin vahingoittuneiden hiiltyneiden papyrusten tulkitsemisesta.


title: Jaakko Frösén

text: Frösén väitteli tohtoriksi 1974. Hän oli 1988–1992 Suomen Ateenan-instituutin johtaja ja 1993–1999 akatemiaprofessori. Vuonna 1999 hänet nimitettiin kreikkalaisen filologian professoriksi.


title: Jaakko Frösén

text: Papyrustutkimuksen ohella Frösénin tutkimusryhmä suorittaa muun muassa arkeologisia kaivauksia Aaronin vuorella Petran lähellä sekä tutkii Aleksandrian ortodoksisen patriarkaatin kirjaston käsikirjoituksia. Tutkimusryhmä nimettiin Suomen Akatemian huippuyksiköksi vuosiksi 2000–2005 (nimellä "Antiikin ja keskiajan kreikankieliset asiakirjat, arkistot ja kirjastot") sekä uudestaan vuosiksi 2006–2011 (nimellä "Antiikin Kreikan kirjoitetut lähteet").


title: Jaakko Frösén

text:
Hän on ollut Academia Europæa -tiedeakatemian jäsen vuodesta 1989.
Frösén oli vuonna 2001 Tieteentekijöiden liiton vuoden tieteentekijä.


title: Vappu (nimi)

text: Vappu on suomalainen naisen nimi, germaanisperäisen Valburg-nimen suomenkielinen muunnelma. Vapun nimipäivä on 1. toukokuuta, jolloin on myös juhlapäivä nimeltä vappu.


title: Vappu (nimi)

text: Vuoden 2009 loppuun mennessä Väestörekisterikeskuksen mukaan 6 720 henkilöä on saanut nimekseen Vappu. Nimi oli suosionsa huipulla välillä 1920–1939, jolloin sen sai yhteensä 2 713 henkilöä. Vuosina 2000–2009 nimen sai 109 henkilöä.


title: Vappu (nimi)

text: Vappu on seuraavien henkilöiden etunimi:


title: Kent (yhtye)

text: Kent oli Eskilstunassa vuonna 1990 "Coca Cola Kids" -nimellä perustettu ja vuoden 2016 lopussa lopettanut ruotsalainen alternative rock -yhtye. Yhtye esiintyi myös nimillä Jones & Giftet ja Havsänglar. Yhtyeen logo on erottuva, pienellä alkukirjaimella ja Avant Garde Gothic Book -kirjasimella kirjoitettuna.


title: Kent (yhtye)

text: Yhtye ilmoitti maaliskuussa 2016 lopettavansa toimintansa vuoden lopussa, ja se konsertoi viimeisen kerran Suomessa, Vaasan Jäähallissa 29. lokakuuta 2016.


title: Kent (yhtye)

text: Yhtye teki useita suuria radiohittejä toisen albumin läpimurtosinglensä ”Kräm (så nära får ingen gå)” jälkeen. Yhtye on yksi Ruotsin suosituimpia, ja sitä on luonnehdittu 2,3 miljoonan myydyn täyspitkän albuminsa myötä ”Ruotsin suurimmaksi rockyhtyeeksi”.


title: Kent (yhtye)

text: Yhtyeen jäsenistä Markus Mustonen,Sami Sirviö ja Harri Mänty ovat ruotsinsuomalaisia.


title: Kent (yhtye)

text: Yhtye perustettiin vuonna 1990 nimellä Jones & Giftet. Yhtyeeseen kuuluivat tuolloin Joakim Berg, Martin Sköld, Markus Mustonen, Sami Sirviö ja Tomas Bergqvist. Kaikki alkoi, kun Joakim meni Lontooseen ja osti kaksi kitaraa. Yhden Samille ja toisen itselleen. Joakim ja Sami alkoivat harjoitella Balsta Musikslottilla, ja yhtye koostui kolmesta jäsenestä. My Bloody Valentine -yhtyeen jalanjäljissä, Martin ja Joakim päättivät perustaa oman yhtyeen, ja se tapahtui koulun kahvilassa. Joakim ja Martin tapasivat Ravintola "Vildsvinetin" ulkopuolella Eskilstunassa humalassa olevan Markuksen, joka lupasi tulla soittamaan rumpuja yhtyeeseen.


title: Kent (yhtye)

text: Martin Sköldin ystävä, Tomas Bergqvist kutsuttiin soittamaan koskettimia yhtyeeseen. Yhtyeen ensimmäinen keikka soitettiin Lindesbergissä. Toinen keikka oli Knegoffsissa Eskilstunassa.


title: Kent (yhtye)

text: Vuonna 1991 Jones & Giftet voitti Cult 91 -kilpailun Skylightissa Eskilstunassa. Magnus Nygren EMIltä otti yhtyeen demon saadakseen heidät Tukholman stadioneille ja lehtiin. Nykyään Kent on kiitollinen Nygrenille tämän avustuksesta bändiä kohtaan.


title: Kent (yhtye)

text: Oli vuosi 1992, ja yhtyeen uusi jäsen Martin Roos soitti Jonas & Giftetissä ensimmäistä kertaa Cult 92-tapahtumassa. Pian tuon jälkeen Tomas Bergqvist erotettiin yhtyeestä ja Roos tuli hänen tilalleen. 30. syyskuuta 1992 Jonas & Giftet muutti nimensä Havsänglariksi


title: Kent (yhtye)

text: 1993 Martin Roos muutti Tukholmaan. Joakimin veli Adam Berg keksi uuden nimen, Kent. Kent soitti Tukholman paikoissa Tantossa, Hyndans Hornassa ja Uppsalassa Kalmar Nationilla.


title: Kent (yhtye)

text: Maaliskuussa 1994 Kent nauhoitti 10 kappaleen mittaisen demon yksinkertaisissa olosuhteissa. Demo annettiin Pet Soundsin Peter Ejhedenille, ja se käynnisti tapahtumaketjun. Heti kun Ejheden sai demon, hän lopetti Pet Soundissa ja alkoi työskennellä BMG:lle. Huhtikuussa Per Lindholm kuuli Kentiä ensimmäistä kertaa ja innostui yhtyeestä. 26. kesäkuuta Kent allekirjoitti ensimmäisen levytyssopimuksensa debyyttialbumistaan.


title: Kent (yhtye)

text: Vuonna 1995 Kent julkaisi samannimisen debyyttialbumin "Kent". Albumi tosin antoi vääristyneen kuvan siitä, minkälaista musiikkia yhtye tulisi myöhemmin julkaisemaan. Se sai myös jonkun verran kaupallista tunnettuutta. Albumilta julkaistiin neljä singleä, joista "Frank" oli suosituin.


title: Kent (yhtye)

text: Vain vuotta myöhemmin Kent julkaisi toisen albuminsa, "Verkligen". Kitaristi Martin Roos jätti yhtyeen uransa takia levy-yhtiö BMG:ssä, mutta hänestä on tullut sittemmin yhtyeen manageri. Ensisinglestä, "Kräm (Så nära få ingen gå)", tuli välittömästi suosittu radiohitti, ja sen myötä yhtye sai todellista julkisuutta ensimmäistä kertaa. Kaksi muuta singleä olivat "Gravitation" ja "Halka". Musiikillisesti levy oli hitaampi ja keskittyi enemmän tunteeseen. Levyn Japanin julkaisu sisälsi yhtyeen ensimmäisen englanninkielisen kappaleen, joka oli käännetty versio kappaleesta "Kräm (så nära få ingen gå)" ja sen englanninkielinen nimi oli "What it feels like"


title: Kent (yhtye)

text: Vuonna 1997 Kent julkaisi "Isolan". Kitaristi Harri Mänty oli liittynyt yhtyeeseen "Verkligenin" jälkeen. "Verkligen" toi yhtyeelle paljon keikkoja ja myös mainetta. Ensisinglestä "Om du var här" tuli hitti, kuten myös toisesta singlestä "Saker man ser". Musiikillisesti "Isola" meni "Verkligen"istä vielä hitaampaan ja tunteellisempaan suuntaan esimerkkinä kappale "747" joka on levyn pitkäkestoisin kappale kestäen 7 minuuttia ja 47 sekuntia.


title: Kent (yhtye)

text: Vuonna 1998 levystä julkaistiin kysynnän vuoksi englanninkielinen versio.


title: Kent (yhtye)

text: Kent kiersi Yhdysvaltoja yhdessä The Cardigansin kanssa alkuvuodesta 1999 ja julkaisi myöhemmin samana vuonna levyn Hagnesta Hill. Levy sai nimensä paikasta, jossa bändillä oli ensimmäinen treenikämppä.


title: Kent (yhtye)

text: Vuonna 2000 Kent lähti ensimmäiselle Pohjoismaiden-kiertueelleen yhdessä The Arkin kanssa ja sittemmin muualle Eurooppaan promotoimaan Hagnesta Hillin englanninkielistä versiota. Kiertueen viimeinen keikka oli Roskildessa samana vuonna, kun festivaaleilla sattui onnettomuus, jossa yhdeksän ihmistä kuoli.


title: Kent (yhtye)

text: Kent julkaisi vielä vuonna 2000 tupla-albumin B-sidor 95-00, joka sisältää 25 b-puolta bändin singlejulkaisuilta. Kentistä kuvattiin samoihin aikoihin myös dokumenttielokuva nimeltä Så nära får ingen gå - ett år med Kent, jonka tuottivat Per Sinding-Larsen ja Mathias Engstrand.


title: Kent (yhtye)

text: "Vapen & ammunition" on Kentin myydyin levy Suomessa ja Ruotsissa tähän mennessä. Ruotsissa se myi kolminkertaista platinaa. Levy julkaistiin vuonna 2002, ja se nousi heti ilmestymisensä jälkeen Ruotsin levylistan kärkeen. Yhtyeellä oli kolme kiertuetta vuonna 2002: klubikiertue Suomessa ja muissa pohjoismaissa lukuun ottamatta Ruotsia sekä loppuunmyyty kiertueen aloituskeikka Kööpenhaminassa toukokuussa. Talven aikana yhtyeellä oli jäähallikiertue Pohjoismaissa.


title: Kent (yhtye)

text: "Vapen & ammunition" oli suurmenestys Ruotsissa ja muissa Pohjoismaissa, ja bändi otti vastaan useita palkintoja, muun muassa seitsemän Grammista, kaksi Rockbjörniä ja kaksi P3 Guld –palkintoa.


title: Kent (yhtye)

text: Vuonna 2003 Kent esiintyi vain kerran. Konsertti pidettiin Ruotsin kansallispäivänä Tukholman stadionilla, jossa oli yleisöä 34 500 henkeä. Liput myytiin loppuun kolmessa ja puolessa tunnissa, mikä oli silloinen Ruotsin lipunmyyntiennätys. Bändi pyysi yleisöä pukeutumaan konserttia varten valkoiseen, mikä herätti hämmennystä sekä faneissa että lehdistössä. Fanit pohtivat, tarkoittaako tämä yhtyeen lopettamista. Lehdistössä taas värivalinnasta nousi kohu, jossa bändiä epäiltiin rasistisen viestin lähettämisestä.


title: Kent (yhtye)

text: Kent vietti hiljaiseloa seuraavat vuodet, kunnes vuoden 2004 alussa yhtye julkaisi lehdistötiedotteen, jossa kertoi työstävänsä uutta levyä. Levystä tulisi tiedotteen mukaan synkkä ja alakuloinen. Du & jag döden julkaistiin 15. maaliskuuta 2005. Ensimmäinen single levyltä oli Max 500, joka julkaistiin 9. helmikuuta.


title: Kent (yhtye)

text: Yhtye lähti Turné 19 -kiertueelle 13. toukokuuta Göteborgista.


title: Kent (yhtye)

text: Lokakuussa 2005 ilmoitettiin, että yhtye oli äänittänyt EP:n nimeltä The hjärta & smärta EP, joka julkaistiin 2. marraskuuta 2005. EP:ltä julkaistiin single Dom som försvann.


title: Kent (yhtye)

text: Vuonna 2006 Kent julkaisi erillisen singlen nimeltä Nålens öga, jolla tuettiin Ruotsin Pelastakaa lapset -kampanjaa ”Det handlar om ett barn”. Singlen tuotot käytettiin lyhentämättöminä kampanjaan. Kent esiintyi samana vuonna kerran Hultsfredsfestivalenilla, mikä oli yhtyeen ainoa esiintyminen Ruotsissa kyseisenä vuonna.


title: Kent (yhtye)

text: Marraskuussa 2006 Kent matkusti Yhdysvaltoihin aloittamaan seitsemännen levynsä äänitykset. "Tillbaka till samtiden" -levyn nauhoituksen kestivät talvesta kevääseen 2007, ja levyn julkaisupäivämääräksi ilmoitettiin 17. lokakuuta 2007. Päivämäärää kuitenkin aikaistettiin lokakuun 12. päiväksi, koska levy oli vuotanut internetiin.


title: Kent (yhtye)

text: Levyn ensimmäinen single Ingenting julkaistiin syyskuun 17. päivänä. Levyltä julkaistiin vielä myöhemmin singleinä kappaleet Columbus, Generation Ex ja Vy från ett luftslott (Punks Jump Up-remix).


title: Kent (yhtye)

text: Tammikuussa 2007 yhtyeen manageri Martin Roos ilmoitti, että bändin toinen kitaristi Harri Mänty lähtee yhtyeestä. Syyksi ilmoitettiin, ettei Männyllä enää ollut motivaatiota jatkaa Kentissä.


title: Kent (yhtye)

text: Levyn julkaisun yhteydessä Kent lähti syyskiertueelle, joka alkoi 4. marraskuuta Helsingin Kulttuuritalolta. Kulttuuritalolla järjestettiin kaksi lisäkonserttia lippujen suuren menekin ansiosta.


title: Kent (yhtye)

text: Kentin urasta julkaistiin Ruotsissa myös kirja nimeltä Kent: Texter om Sveriges största rockband, jonka on koonnut toimittaja Håkan Steen. Kirja sisältää lehtiartikkeleita, haastatteluja sekä levyarvioita.


title: Kent (yhtye)

text: Joulukuun 23. päivänä 2008 Kent julkaisi kotisivuillaan uuden kappaleen nimeltä ”På drift?” Kappaletta käytettiin myös ruotsalaisen Friends-organisaation koulukiusaamisen vastaisessa kampanjassa.


title: Kent (yhtye)

text: Kent ilmoitti 21. huhtikuuta 2009 alkavansa nauhoittaa uutta levyä. Lokakuun 4:ntenä yhtyeen kotisivuilla ilmoitettiin, että bändi julkaisisi uuden levyn nimeltä Röd marraskuun 6. päivänä.


title: Kent (yhtye)

text: Levyn ensimmäinen single Töntarna julkaistiin 4. lokakuuta digitaalisesti ja 12. lokakuuta levynä.


title: Kent (yhtye)

text: Levyn Hjärta-kappaletta varten kuvattiin musiikkivideo yhdessä ruotsalaisen TV-ohjelman Efterlyst kanssa. Kappale on omistettu kadonneille henkilöille. Kent julkaisi samana vuonna 2000-nimisen kappaleen, jonka tuotot ohjattiin Stockholms hemlösa -yhdistykselle.


title: Kent (yhtye)

text: Kent sai oman SingStar-pelin toukokuussa 2010.


title: Kent (yhtye)

text: 14. kesäkuuta 2010 Kent ilmoitti julkaisevansa yhdeksännen levynsä vielä samassa kuussa. Levyn nimeksi tuli En plats i solen. Bändi kiersi 18 esiintymisen verran samana kesänä.


title: Kent (yhtye)

text: Kent ilmoitti 22. marraskuuta 2011 äänittävänsä uutta levyä Montpellier’ssa Ranskassa. Kymmenennen studioalbumin nimeksi tuli Jag är inte rädd för mörkret. Yhtye kuvaili uutta levyä ”ylpeäksi, toiveikkaaksi ja itseään säälimättömäksi (ainakin melkein)”, sekä ”vain parhaiden mahdollisten melodioiden kokoelmaksi”.


title: Kent (yhtye)

text: Ensimmäinen single oli nimeltään 999 ja julkaistiin 28. maaliskuuta. Kahta päivää myöhemmin Kent julkaisi bonuskappaleen Ett år utan sommar, joka ei ole mukana levyllä.


title: Kent (yhtye)

text: Levy julkaistiin 25. huhtikuuta 2012 ja yhtye lähti albumin tiimoilta kesäkiertueelle Pohjoismaihin.


title: Kent (yhtye)

text:
Yhtye ilmoitti maaliskuussa 2016 lopettavansa 26 vuotta kestäneen toimintansa vuoden 2016 lopussa. Yhtyeeltä ilmestyi 14. maaliskuuta "Egoist"-niminen single ja 20. toukokuuta viimeiseksi jäävä albumi "Då Som Nu För Alltid". He tekevät viimeisen kiertueen loppuvuodesta ja syksyllä ilmestyy vielä "Greatest Hits" -kokoelma.
Kentin ensimmäinen palkinto oli Ruotsin Grammy-palkinto "Vuoden paras Pop/Rock-yhtye" vuonna 1995. Kent on voittanut yhteensä 19 palkintoa, joka tekee Kentistä kaikkien aikojen Ruotsin Grammy-palkinnon voittajan.


title: Lautamies

text: Lautamies () on suomalaisen käräjäoikeuden maallikkotuomari. Lautamiehet valitsee kunnanvaltuusto niin, että lautamiehet edustavat mahdollisimman tasapuolisesti kunnan väestön ikä-, elinkeino-, sukupuoli- ja kielijakaumaa. Lautamiehet valitaan useimmiten kunnan poliittisen jakauman perusteella. Käräjäoikeuden lautamies ei voi kuitenkaan esiintyä puoluetunnuksen alla, vaan heidän tulee toimia puolueettomina maallikkotuomareina.


title: Lautamies

text: Kylänoikeuksissa oli jo 1700- ja 1800-luvulla oltermannin apuna lautamiehiä (bisittare), mutta he olivat eri luottamustoimenhaltijoita kuin kihlakunnanoikeuden lautamiehet. Kihlakunnanoikeuksissa yhteen istuntoon osallistui eräässä vaiheessa jopa 12 lautamiestä, joskin myöhemmin istuntoon osallistuvien lautamiesten määrää vähennettiin seitsemään. Lautamieslautakunta saattoi äänestää ammattituomarin kannan yli vain yksimielisellä päätöksellä.


title: Lautamies

text: Vuonna 2013 lautamiehen tehtävissä toimii Suomessa yhteensä noin 1 700 henkeä. Joka kunnasta valitaan vähintään kaksi lautamiestä. Oikeusministeriön ohjeen mukaan vuonna 2013 alkavalle toimikaudelle valittavia lautamiehiä on yhteensä 1 738. Pienemmistä kunnista maallikkotuomareita valitaan kaksi, suuremmista tätä useampi. Esimerkiksi Hämeenlinnasta lautamiehiä tulee ohjeen mukaan 10, Rovaniemeltä 20, Tampereelta 30, Kuopiosta 36, Oulusta 45 ja Vantaalta 65 henkilöä. Suurin lautamiestarve on Helsingissä. Useimpien käräjäoikeuksien alue käsittää useita kuntia, mutta Helsingin kaupunki muodostaa yksinään Helsingin käräjäoikeuden, johon valitaan kunnasta kaikkiaan 300 maallikkotuomaria.


title: Lautamies

text: Kelpoisuusvaatimuksina lautamiehen toimeen on Suomen kansalaisuus, täysivaltaisuus (ei ole konkurssissa, eikä toimintakelpoisuutta ei ole rajoitettu), 25–64 vuoden ikä valittaessa sekä yleinen sopivuus lautamiestehtävään. Lautamiehen tulee erota tehtävästä täyttäessään 68 vuotta. Lautamieheksi ei voida valita tuomioistuinten ja rangaistuslaitosten virkamiehiä kuten syyttäjiä, asianajajia, poliiseja, ulosottomiehiä eikä tullivirkailijoita.